
Σοσιαλφασίστες και ναζί κοινή γραμμή 


Η παταγώδης πολιτική ήττα του σοσιαλφασισμού στη 
μάχη των εξεταστικών κέντρων ολοκληρώθηκε με την 
ήττα του και στη μάχη οπισθοφυλακών που έδωσε μέ¬ 
σα από τη δολοφονική προβοκατόρικη επίθεση ενάντια στον 
Κουσουρή. 

Η δολοφονική επίθεση στον Κουσουρή επιχείρησε να επιβε¬ 
βαιώσει με τεχνητό και σκοτεινό τρόπο εκείνο που δεν μπόρε¬ 
σε να επιβεβαιώσει η ανοιχτή και πλατειά ταξική πάλη δηλαδή 
ότι ο πόλος της αντίδρασης στον πόλεμο των εξεταστικών κέ¬ 
ντρων ήταν η κυβέρνηση. Η αληθινή, η πρωταρχική πολιτική 
βία ήταν εκείνη που άσκησαν τα τάγματα εφόδου του ψευτοκ- 
ΚΕ και της μικροαστικής τροτσκιστικής και “μ-λ" ουράς του 
ενάντια στους εξεταζόμενους. Αυτή ήταν η τυπική φασιστική 
βία, δηλαδή η βία που ασκείται ενάντια στο λαό, στο όνομα 
του λαού, από την πιο αντιδραστική μερίδα της άρχουσας τά¬ 
ξης. Στο όνομα του λαού και πιο ειδικά των αναπληρωτών, οι 
τραμπούκοι επιτέθηκαν στους υποψήφιους του ΑΣΕΠ επειδή 
αυτοί δεν θέλησαν να πεισθούν “με το καλό" ότι η διατήρηση 
της επετηρίδας ήταν δήθεν κάτι το προοδευτικό. Έτσι έγιναν 
οι τραμπούκοι ο πραγματικός αντιδραστικός πόλος και αυτό 
παρουσιάστηκε με σαφήνεια στα μάτια του λαού. Όλοι κατά¬ 
λαβαν ότι η βία των ΜΑΤ απέναντι στον κνίτικο στρατό ήταν 
άμεση συνέπεια και προϊόν της προαναγγελμένης απόφασης 
αυτού του στρατού να εμποδίσει με τη βία τους υποψήφιους 
να φτάσουν στα εξεταστικά κέντρα και να συμμετέχουν στις 
εξετάσεις. 


Ο λαός τα κατάλαβε όλα αυτά πο¬ 
λύ καλά. Άλλωστε εδώ και πολλά 
χρόνια έχει μάθει να μισεί την “α¬ 
πελευθερωτική” βία των αντιδρα¬ 
στικών κινημάτων των μικροαστών 
του δημοσίου και των πλούσιων της 
υπαίθρου που κλείνουν δρόμους, 
φώτα και λιμάνια στο όνομα των 
δικών τους ιδιαίτερων, πάντα αντι¬ 
δραστικών συμφερόντων. 

Έτσι οι σοσιαλφασίστες νικήθη¬ 
καν και αναδιπλώθηκαν. Έμειναν 
μόνο οι αναρχοφασίστες μόνοι τους 
και σχεδόν ανεξέλεγκτοι να δίνουν 
μάχες “μολότοφ και κουκούλας” 
πράγμα που ολοκλήρωνε την πολι¬ 
τική χρεωκοπία των σοσιαλφασι- 
στών μέσα στο λαό και άφηνε όλο 
το έδαφος της πολιτικής νίκης στην 
κυβέρνηση. 

Στο σημείο αυτό ήρθε η προβο¬ 
κατόρικη επίθεση της “Χρ. Αυγής” 
για να πετύχει έναν αληθινό πολι¬ 
τικό νεκρό, που θα χρεωνόταν στα 
ΜΑΤ των εξεταστικών κέντρων, 
δηλαδή έμμεσα στην “κυβέρνηση 
των ΜΑΤ” αλλά και στον υπουρ¬ 
γό Δημόσιας Τάξης Ρωμαίο. Ο Ρω¬ 
μαίος ενοχλεί πολύ τους σοσιαλ- 
φασίστες γιατί έχει την ικανότητα 
να απογυμνώνει τα πραξικοπήμα- 
τά τους από το επιχείρημα της α¬ 
στυνομικής βίας. Συνήθως αφήνει 
τους σοσιαλφασίστες να χτυπήσουν 


πρώτοι, να γίνουν αντιπαθείς στο 
λαό και ύστερα τους εξουδετερώ¬ 
νει. Χαρακτηριστικό παράδειγμα εί¬ 
ναι το κλείσιμο των δρόμων από 
τον Πατάκη το ’96 και το ξεφού- 
σκωμα των λάστιχων των τρακτέρ 
με το οποίο ξεφούσκωσε μαζί και 
όλη εκείνη η άθλια εκστρατεία των 
πλούσιων αγροτών στο Θεσσαλι- 
κό κάμπο. 

Με ένα νεκρό μέλος του ΝΑΡ σαν 
τον Κουσουρή που θα είχε προη¬ 
γούμενα δώσει τη μάχη ενάντια στα 
ΜΑΤ στα Πατήσια, οι σοσιαλφα- 
σίστες θα είχαν ένα μάρτυρα, ένα 
τεχνητό ομοίωμα Λαμπράκη, να το 
κραδαίνουν ενάντια στους τωρινούς 
και τους μελλοντικούς εχθρούς 
τους, ιδιαίτερα ενάντια στον ευρω¬ 
παϊκό εκσυγχρονισμό που μανια¬ 
σμένα επιχειρούν να τον εμφανί¬ 
σουν σαν φασισμό. Κυρίως όμως μέ¬ 
σα στη γενική κατακραυγή θα εξά¬ 
γνιζαν τη χρεωκοπημένη επίθεση 
της ντροπής στα εξεταστικά κέ¬ 
ντρα... 

Όμως και αυτή η πρωτοφανής 
προβοκάτσια απέτυχε στους πολι¬ 
τικούς της στόχους... Το μόνο υπαρ¬ 
κτό παρακράτος στην Ελλάδα, το 
πανίσχυρο σοσιαλφασιστικό παρα¬ 
κράτος που ξεκινάει από τη “17Ν” 
και τους γνωστούς άγνωστους και 


φτάνει ως τη “Χρ. Αυγή” , αυτό το 
παρακράτος, που μεθοδικά οικοδο- 
μεί η ρούσικη υπερδύναμη στην Ελ¬ 
λάδα εδώ και 25 χρόνια, σκόνταψε 
για μια ακόμα φορά στις ισχυρές 
δημοκρατικές αντιστάσεις που εκ¬ 
δηλώνονται σχεδόν ενστικτώδικα 
σ’ αυτή τη χώρα κάθε φορά που κά¬ 
τι μεγάλο συμβαίνει. Ακόμα σκό¬ 
νταψε στις ίδιες τις εσωτερικές α¬ 
ντιφάσεις του σοσιαλφασισμού. 

Αμέσως μετά τη δολοφονική α¬ 
πόπειρα όλο το σοσιαλφασιστικό 
στρατόπεδο βγήκε να υποδείξει σαν 
πολιτικό υπεύθυνο της την πολιτι¬ 
κή Σημίτη και την αστυνομική βία 
που την συνοδεύει. Σε ότι αφορά 
τα πραγματικά περιστατικά όλοι 
τους ανεξαίρετα πρόβαλαν το εξής 
σενάριο: Τα ΜΑΤ εκδικήθηκαν 
τους “αγωνιστές” των εξεταστικών 
κέντρων βάζοντας κάποιους ακρο- 
δεξιούς, πιθανότατα χρυσαυγίτες, 
να σκοτώσουν έναν από αυτούς. 
Αυτό το σενάριο βολευόταν πολύ 
από τη φράση που φέρεται να είχε 
πει ο Κουσουρής μετά τη σύγκρου¬ 
ση στο “κεντρικό” μέτωπο όλων 
των εξεταστικών κέντρων που 
ήταν στα Πατήσια, ότι κάποιοι α- 


Τ ο τελευταίο διάστημα δια 
φαίνονται σημαντικότατες 
εξελίξεις στο ζήτημα της εγκα¬ 
τάστασης των πυραύλων 8-300 
στην Κύπρο. Την ώρα μάλιστα που 
γράφονται αυτές οι γραμμές, τα 
δελτία ειδήσεων αναφέρουν ότι ο 
ρώσος πρεσβευτής στην Άγκυρα 
δήλωσε πως θα υπάρξει μια μικρή 
αναβολή στην παράδοση των πυ¬ 
ραύλων στην Κύπρο μέχρι το τέ¬ 
λος του φθινοπώρου, δηλαδή μέχρι 
το Νοέμβρη. 

Αυτή η τοποθέτηση από μόνη 
της δεν αλλάζει την ουσία των 
πραγμάτων. Όμως το τελευταίο 
διάστημα έρχονται στο φως της 
δημοσιότητας πληροφορίες που ε¬ 
πιμένουν ότι οι Κύπριοι, και κυ¬ 
ρίως ο Κληρίδης, το ξανασκέφτο¬ 
νται και ψάχνουν να βρουν τρόπο 
απεμπλοκής από μια κατάσταση 


πό τα ΜΑΤ είχαν απειλήσει τη ζωή 
του. Ο Κουσουρής ίσως να διαλέ- 
χτηκε από το σοσιαλφασιστικό πα¬ 
ρακράτος ακριβώς γι’ αυτή τη δή¬ 
λωσή του. 

Αυτό το σενάριο έβρισκε άμεση 
στήριξη στις μαρτυρίες ότι στη δί¬ 
κη της “Χρ. Αυγής” που γινόταν 
την ίδια μέρα στην Ευελπίδων, εκ¬ 
δηλώθηκαν φιλικές διαθέσεις αν¬ 
θρώπων των ΜΑΤ προς τους ναζι- 
στές. 

Η μεγάλη αδυναμία των σοσιαλ- 
φασιστών από την πρώτη στιγμή ή¬ 
ταν ότι ενδιαφέρθηκαν ελάχιστα, ως 
καθόλου, να καταγγείλουν την ί¬ 
δια τη “Χρ. Αυγή” γι’ αυτή τη δο¬ 
λοφονία. Τη “Χρ. Αυγή” τη χρησι¬ 
μοποίησαν, όσοι τη χρησιμοποίη¬ 
σαν, μόνο δευτερευόντως σαν ένα 
απλό ενδιάμεσο στη δολοφονία που 
διατάχθηκε από το “κυβερνητικό 
παρακράτος” και υλοποιήθηκε από 
τα ΜΑΤ μέσω των τραμπούκων της 
“Χρ. Αυγής” . 

Η “Χρ. Αυγή” τους χρησίμευε πο¬ 
λιτικά μόνο για να φτάσουν ως τα 
ΜΑΤ, και από τα ΜΑΤ να βρεθούν 
με ένα πήδο στον Αρσένη, την κύ¬ 


στην οποία περιήλθαν αυτοπαγι- 
δευόμενοι, καθώς μάλιστα όλος ο 
προεκλογικός αγώνας των πρό¬ 
σφατων προεδρικών εκλογών εί¬ 
χε στηριχθεί ακριβώς στη βεβαιό¬ 
τητα ότι οι πύραυλοι θα έρθουν 
οπωσδήποτε. 

Όλος ο κυπριακός πολιτικός 
κόσμος είχε αναγάγει την έλευ¬ 
ση των ρώσικων πυραύλων σε α¬ 
κρογωνιαίο λίθο της λεγάμενης 
“εθνικής πολιτικής”, συνδέοντάς 
τη μάλιστα με το καλοστημένο τέ¬ 
χνασμα του Α. Παπανδρέου περί 
“ενιαίου αμυντικού δόγματος”. 

Στη βάση αυτή λοιπόν και εφό¬ 
σον η πλειοδοσία σε φιλορώσικες 
κορώνες έδινε κι έπαιρνε, τώρα 
έρχεται κομμάτι δύσκολο να με¬ 
ταπείθουν τον κυπριακό λαό ότι 
δεν ήταν έτσι όπως του τα έλε¬ 
γαν τα πράγματα. Κι αυτό γιατί 


βέρνηση και τον Ρωμαίο. 

Αυτή η επιπόλαιη και ελάχιστη 
αναφορά στη “Χρ. Αυγή” έγινε στις 
δευτερεύουσες αρθρογραφίες του 
Ριζοσπάστη , του Πριν (ΝΑΡ) και 
της Αυγής , όμως σε καμία επίσημη 
ανακοίνωση προς τον Τύπο του 
ψευτοΚΚΕ, του ΝΑΡ και του ΣΥΝ 
δεν υπάρχει η ΠΑΡΑΜΙΚΡΗ κα¬ 
ταγγελία στη “Χρ. Αυγή” για το 
χτύπημα στον Κουσουρή. Την ίδια 
φαινομενικά παράξενη στάση θα 
διαπιστώσει κανείς και στις ανα¬ 
κοινώσεις της Κεντρικής Συντονι¬ 
στικής Επιτροπής Αγώνα (του “κι¬ 
νήματος” κατά των εξετάσεων του 
ΑΣΕΠ) και της Επιτροπής Αλλη¬ 
λεγγύης που σκάρωσε το ΝΑΡ για 
συμπαράσταση στον Κουσουρή και 
για την καταγγελία της “κυβερνη¬ 
τικής τρομοκρατίας”. 

Στην πραγματικότητα δεν υπάρ¬ 
χει τίποτα το παράξενο σ’ αυτή τη 
στάση. Η “Χρ. Αυγή” είναι ένας πι¬ 
στός σύμμαχος του σοσιαλφασι- 
σμού, δηλαδή όλων των παραπάνω, 
σε όλα τα βασικά πολιτικά τους μέ- 


τώρα (δυστυχώς) αρχίζουν μερι¬ 
κές πλευρές να αντιλαμβάνονται 
σε τι πάνε να μπλέξουν και τίνος 
τα συμφέροντα έρχονται να εξυ¬ 
πηρετήσουν οι πύραυλοι αυτοί. 
Τώρα, για παράδειγμα, φαίνεται ό¬ 
τι ο αριθμός των ρώσων αξιωμα¬ 
τικών που θα πάνε στο νησί για 
να “προετοιμάσουν” την εγκατά¬ 
σταση των πυραύλων είναι υπερ¬ 
βολικά μεγάλος (το “Βήμα” στις 
21-6 κάνει λόγο για 200!). Τώρα 
αρχίζει να διαφαΐνεται ότι δεν εί¬ 
ναι μόνο το ζήτημα αυτό καθαυ¬ 
τό των πυραύλων, αλλά και των 
ραντάρ τους, που θα παίζουν τε¬ 
ράστιο στρατηγικό ρόλο στα τε- 
κταινόμενα στη ΝΑ Μεσόγειο, σε 
μια από τις πιο “ευπαθείς” περιο¬ 
χές του πλανήτη. Τα ραντάρ αυτά 

συνέχεια στη σελ. 2 


συνέχεια στη σελ. 3 

Οι σοβινιστές παγιδευμένοι στα 
δίχτυα των 5-300 

ΟΧΙ ΣΤΟ ΝΕΟ ΝΟΜΟΣΧΕΔΙΟ ΓΙΑ ΤΙΣ ΕΡΓΑΣΙΑΚΕΣ ΣΧΕΣΕΙΣ 

το ψευτοκκΕ παραμένει ωστόσο ο κύριος υπεύθυνος για 
το χαμηλό μεροκάματο και τη συνδικαλιστική διάλυση 


Αόθηκε στη δημοσιότητα από το υπουργείο Εργασίας, το σχέ¬ 
διο νόμου για τη “ρύθμιση των εργασιακών σχέσεων”. 

Το σχέδιο αυτό ξεσήκωσε μια “θύελλα διαμαρτυριών” ιδαί- 
τερα από τη μεριά του ψευτοΚΚΕ, αλλά και από τη μεριά της 
ΓΣΕΕ, η οποία μάλιστα καλεί σε 24ωρη απεργία στις 23 Ιουλί¬ 
ου, με αίτημα την τροποποίησή του. 

Το ψευτοΚΚΕ μιλάει για την ανατροπή των εργασιακών σχέ¬ 
σεων, που επιβάλλει το Μάαστριχτ και η Ευρωπαϊκή Ένωση, 
και μετά τις ήττες του στην Ιονική και στους καθηγητές θα 
επιχειρήσει να πάρει τη ρεβάνς, προσπαθώντας να συσπειρώ¬ 
σει στη σοσιαλφασιστική του αντιευρωπαϊκή γραμμή κάθε α¬ 
ντίθεση, και να τη χρησιμοποιήσει πολιτικά στην μάχη των δη¬ 
μοτικών εκλογών. 

Η πάλη για την υπεράσπιση των εργασιακών δικαιωμάτων 
της εργατικής τάξης δεν μπορεί να δοθεί χωρίς την αποκάλυ¬ 
ψη και την ανατροπή της σοσιαλφασιστικής δημαγωγίας και 
της πολιτικής του ψευτοΚΚΕ. 

Γιατί αυτή η γραμμή είναι η υπεύθυνη για τη σημερινή κατά¬ 
σταση της εργατικής τάξης και της νέας επίθεσης που η αστι¬ 
κή τάξη ετοιμάζει με αυτό το σχέδιο νόμου ενάντιά της.. 


Κάθε νόμος δεν είναι τίποτα άλ¬ 
λο παρά η έκφραση στο εποικο¬ 
δόμημα των πραγματικών ταξι¬ 
κών συσχετισμών μέσα στην 
κοινωνία. 

Για το ψευτοΚΚΕ, ο νόμος αυ¬ 
τός επιβλήθηκε από έξω, από την 
Ε.Ε, για να αλλάξει προς όφελος 
των μονοπωλίων, όπως λέει, τις 
εργασιακές σχέσεις. 

Μια τέτοια τοποθέτηση κρύβει 
το γεγονός της πραγματικής κα¬ 
τάστασης της εργατικής τάξης, η 
αντανάκλαση της οποίας είναι 
αυτό το νομοσχέδιο. 

Όποιος ασχολείται έστω και α¬ 
ποσπασματικά με το εργατικό κί¬ 
νημα, δεν μπορεί παρά να έχει δια¬ 
πιστώσει στην πράξη την αλλαγή 
των “εργασιακών σχέσεων”, το 
μεσαιωνικό δηλαδή καθεστώς που 
δουλεύει και ζει σήμερα η εργα¬ 
τική τάξη. 

Δύο είναι οι βασικοί παράγο¬ 
ντες γι’ αυτή την αλλαγή. 

Ο πρώτος είναι η εισαγωγή 
εκατοντάδων χιλιάδων ξένων 
εργατών με άθλιο μεροκάμα- 


συνέχεια από τη σελ. 1 

θα τα χειρίζονται για ένα μεγάλο 
διάστημα οι ρώσοι αξιωματικοί, 
οι οποίοι έτσι θα μπορούν να δί¬ 
νουν ηλεκτρονική “εικόνα” της 
περιοχής απευθείας στη Ρωσία. 

Η εμβέλεια άλλωστε των ρα¬ 
ντάρ φτάνει μέχρι την τούρκικη 
(αλλά και παράλληλα νατοϊκή, 
στην οποία σταθμεύουν και αμε¬ 
ρικανικά αεροπλάνα) αεροπορική 
βάση του Ινσιρλίκ. 

Ας σκεφτεί εδώ ο αναγνώστης 
μας πως στο παρελθόν οι πιο ω¬ 
μές επεμβάσεις των Ρώσων στα 
εσωτερικά μιας χώρας γινόταν υ¬ 
πό το πρόσχημα της αποστολής 
“στρατιωτικών συμβούλων”. Κάτι 
παρόμοιο πάνε να κάνουνε και 
στην Κύπρο. Γι’ αυτό και το μυ¬ 
ρίστηκαν οι Αμερικάνοι, που 
στέλνουν στην περιοχή το αερο¬ 


το στη γη, στη βιοτεχνία, στη 
μικρή βιομηχανία και στην οι¬ 
κοδομή και ο δεύτερος, η διά¬ 
λυση του βιομηχανικού εργα¬ 
τικού συνδικαλισμού. 

Και στους δύο αυτούς παράγο¬ 
ντες, το ψευτοΚΚΕ έπαιξε τον κα¬ 
θοριστικό ρόλο. 

Στο ζήτημα της εισαγωγής των 
ξένων εργατών, ήταν αυτό το κόμ¬ 
μα και ο τροτσκιστικός του περί¬ 
γυρος που έβγαλαν τη γραμμή 
“των ανοιχτών συνόρων”, που δέ¬ 
χτηκαν το καθεστώς των σπασμέ¬ 
νων μεροκάματων και στήριξαν 
την εκμετάλλευση των ξένων ερ¬ 
γατών από τα λεγάμενα μεσαία 
στρώματα, ιδαίτερα στη γη και 
στην οικοδομή. 

Έτσι, στην ύπαιθρο, στην οικο¬ 
δομή και στη βιοετχνία, ένας τε¬ 
ράστιος αριθμός εργατών, ελλή- 
νων και ξένων, δουλεύει με τέ¬ 
τοιες “εργασιακές σχέσεις”, που 
το σχέδιο νόμου μπροστά τους, 
φαντάζει σα ...νόμος πολιτισμένης 
χώρας. 

Η κυριαρχία της εργοδοσίας εΐ- 


πλανοφόρο “Αϊζενχάουερ” για 
κάθε ενδεχόμενο και έχουν ε¬ 
ντείνει στο έπακρο τις πιέσεις 
τους για ματαίωση ή, έστω, ανα¬ 
βολή της εγκατάστασης των πυ¬ 
ραύλων. 

Από την άλλη όμως οι Ρώσοι 
έχουν σκυλιάσει, καθώς έχουν ε¬ 
πενδύσει πάρα πολλά στους πυ¬ 
ραύλους αυτούς. Και δεν εννοού¬ 
με κυρίως τις έτσι κι αλλιώς τε¬ 
ράστιες οικονομικές απολαβές 
που θα τους αποφέρει αυτή η αγο¬ 
ρά, όσο τις πολιτικοστρατιωτικές 
δυνατότητες που τους ανοίγονται 
στην περιοχή, μια περιοχή στην 
οποία εδώ και δεκαετίες προσπα¬ 
θούν να βάλουν πόδι. 

Ορισμένες λοιπόν πλευρές της 
κυπριακής πολιτικής ηγεσίας έ¬ 
χουν αρχίσει να φοβούνται πού θα 
οδηγήσει μια χωρίς νόημα παρα¬ 
πέρα αντιπαράθεση με την Τουρ- 


ναι απόλυτη. 

Ωράριο, μεροκάματα, συνέχεια 
στην απασχόληση, ασφάλεια, ά¬ 
δεια κ.λ.π είναι στην απόλυτη ε¬ 
πιλογή και στην κρίση της εργο¬ 
δοσίας. 

Και αυτή η μεσαιωνική κατά¬ 
σταση δεν είναι μόνο για τους ξέ¬ 
νους εργάτες. 

Εί τεράστια πίεση του μαύρου 
ξένου σπασμένου μεροκάματου 
και της ανεργίας έχει δημιουργή¬ 
σει όλες εκείνες τις συνθήκες για 
την πιο στυγνή εκμετάλλευση ό¬ 
λων των εργατών και ιδιαίτερα 
της νεολαίας. 

Δεν υπάρχει μεγαλύτερη υπο¬ 
κρισία από το να φωνάζει και να 
διαδηλώνει κανείς ενάντια στη 
μερική απασχόληση, όταν για 
χρόνια ολόκληρα ανέχτηκε ή α¬ 
κόμα στήριξε στην πράξη την “α¬ 
πασχόληση” των εργατών γης α¬ 
πό την αστική τάξη της υπαίθρου, 
όταν μέσα στην οικοδομή οι ερ¬ 
γολάβοι του ψευτοΚΚΕ εφάρμο¬ 
σαν στον πιό μεγάλο βαθμό το 
σχέδιο νόμου του υπουργείου ερ¬ 
γασίας. 

Κανείς δεν μπορεί να ισχυριστεί 
ότι αυτή τη βαρβαρότητα την ε¬ 
πέβαλε το Μάαστριχτ και η Ε.Ε. 

Γιατί δεν είναι η ευρωπαϊκή πο¬ 
λιτική εκείνη που έφερε περισσό¬ 
τερους από 600 χιλιάδες εργάτες 
από τις χώρες του σοσιαλφασιστι- 
κού μπλοκ, ούτε είχε αυτή την κα¬ 
θοδήγηση του συνδικαλιστικού 
κινήματος που αρνήθηκε να δια- 
φυλάξει την ενότητα όλων των 
εργατών πάνω στις κατακτήσεις 
του ελληνικού προλεταριάτου. Α¬ 
ντίθετα, ποτέ στην Ευρωπαϊκή Έ¬ 
νωση, κάνενα κράτος δεν τόλμη¬ 
σε να σπάσει την αγορά εργασίας 
με εισαγωγή φθηνής εργατικής 
δύναμης. 

Αυτή λοιπόν η κατάσταση σή¬ 
μερα δημιουργεί το πιο ευνοϊκό 


κΐα. Διαβλέποντας το επερχόμενο 
αδιέξοδο προσπαθούν να απεμπλα- 
κούν ζητώντας ανταλλάγματα για 
την εφαρμογή, όπως λένε, μιας πε¬ 
ριορισμένης μορφής αποστρατιω¬ 
τικοποίησης που θα συνοδεύεται 
από διεθνή εγγύηση κλπ. 

Βλέποντας τώρα οι Ρώσοι τα 
σχέδιά τους να κινδυνεύουν να α- 
νατραπού, καλούν εσπευσμένα τον 
Κληρίδη στη Ρωσία μέσω του δη¬ 
μάρχου της Μόσχας για να είναι, 
λένε, το τιμώμενο πρόσωπο στους 
Ειδικούς Ολυμπιακούς Αγώνες 
για Εφήβους. Από προσχήματα άλ¬ 
λο τίποτα. Όλος ο Τύπος (βλ. σχε¬ 
τικά “Ελευθεροτυπία”, 30-6) ανα¬ 
γνωρίζει χωρίς προσχήματα πως 
«επίκεντρο των συνομιλιών Κλη- 
ρίδη-Γέλτσιν θα είναι το θέμα των 
ρωσικών πυραύλων». 

Κάτι κινείται λοιπόν. Ελπίζου¬ 
με μόνο να βγει σε καλό. 


έδαφος για να περάσουν αυτές οι 
μεσαιωνικές εργασιακές σχέσεις 
και στη μεγάλη βιομηχανία. 

Και εδώ παίζει ρόλο ο δεύτερος 
παράγοντας που γράψαμε στην 
αρχή, το χτύπημα δηλαδή του ερ¬ 
γοστασιακού συνδικαλισμού, δου¬ 
λειά που για μιά ολόκληρη περί¬ 
οδο είχε αναλάβει εργολαβικά το 
ψευτοΚΚΕ. Από την άλλη πλευ¬ 
ρά, όλο σήμερα το συνδικαλιστι¬ 
κό κίνημα δεν είναι τίποτα άλλο 
από την έκφραση της γραφειοκρα¬ 
τίας των ΔΕΚΟ, με αποτέλεσμα 
η εργατική τάξη, πέρα από ελάχι¬ 
στες εξαιρέσεις, να στερείται α¬ 
κόμα και τη στοιχειώδη συνδικα¬ 
λιστική οργάνωση. 

Η τεράστια λοιπόν πίεση από τις 
ήδη υπάρχουσες συνθήκες δου¬ 
λειάς ενός μεγάλου τμήματος της 
εργατικής τάξης, σε συνδυασμό με 
την έλλειψη οργάνωσης του βιο¬ 
μηχανικού προλεταριάτου διαμορ¬ 
φώνουν τους ταξικούς συσχετι¬ 
σμούς, πάνω στους οποίους στη¬ 
ρίζεται το πέρασμα των “νέων ερ¬ 
γασιακών σχέσεων” στη μεγάλη 
βιομηχανία, που επιχειρείται με το 
σχέδιο νόμου. 

Τρία είναι τα βασικά χαρακτη¬ 
ριστικά των “νέων σχέσεων”. 

Μερική απασχόληση, ωράρια 
εργασίας και κλαδικές συλ¬ 
λογικές συμβάσεις. 

Στο πρώτο ζήτημα το σχέδιο νό¬ 
μου αναφέρει: 

“Κατά τη σύσταση σχέσης ερ¬ 
γασίας ή κατά τη διάρκεια αυτής 
ο εργοδότης και ο μισθωτός δύ- 
ναται με έγγραφη ατομική σύμ¬ 
βαση να συμφωνήσουν, για ορι¬ 
σμένο ή αόριστο χρόνο, ημερήσια 
ή εβδομαδιαία ή δεκαπενθήμερη 
ή μηνιαία εργασία, η οποία θα εί¬ 
ναι μικρότερης διάρκειας από την 
κανονική (μερική απασχόληση)... 

Επίσης κατά τη σύσταση της 
σχέσης εργασίας ή κατά τη διάρ¬ 
κεια αυτής ο εργοδότης και ο μι¬ 
σθωτός δύναται με έγγραφη ατο¬ 
μική σύμβαση να συμφωνήσουν 
κάθε μορφή απασχόλησης εκ πε¬ 
ριτροπής ανά μέρα, εβδομάδα ή 
μήνα συμπεριλαμβανομένης και 
της διαλείπουσας εργασίας. 

Ως διαλείπουσα εργασία θεωρεί¬ 
ται η περιοδική απασχόληση χω¬ 
ρίς εκ των προτέρων καθορισμό 
του χρόνου κατανομής της... “. 

Όπως εύκολα μπορεί να κατα¬ 
λάβει ο αναγνώστης, με το άρθρο 
αυτό η κυριαρχία της εργοδοσίας 
μέσα στο εργοστάσιο γίνεται α¬ 
πόλυτη. 

Όχι μόνο γι’ αυτούς που προ¬ 
σλαμβάνονται με το σύστημα της 
“μερικής απασχόλησης”, αλλά για 
όλους τους εργάτες δεν υπάρχει 
τίποτα σταθερό στη δουλειά. 

Με ατομική συμφωνία, η οποία 
κάτω από το καθεστώς της τρο¬ 
μακτικής πίεσης της ανεργίας και 
της έλλειψης συνδικαλιστικής ορ¬ 
γάνωσης, είναι δυνατόν αρκετά 
εύκολα να βρίσκεται ανά πάσα 
στιγμή στα χέρια του εργοδότη, ο 
κάθε εργάτης θα δουλεύει και θα 
πληρώνεται αντίστοιχα για όσο 
διάστημα θέλει ο εργοδότης. 

Μάλιστα με το σύστημα της 


...”διαλείπουσας εργασίας” δεν θα 
γνωρίζει και από τα πριν αυτό το 
διάστημα. 

Αυτό σημαίνει ότι ο εργάτης γί¬ 
νεται απόλυτα κυριαρχούμενος 
μέσα στο εργοστάσιο και μάλιστα 
σε ανταγωνισμό με τον συνάδελ¬ 
φό του, γιατί πρέπει να δουλέψει 
αυτός πιό πολλές ώρες, βδομάδες 
ή μήνες και για να το πετύχει αυ¬ 
τό πρέπει να είναι πιο υποταχτι- 
κός στον εργοδότη. 

Έχουμε δηλαδή μιά κατάστα¬ 
ση, όπου μεγαλώνει ο ανταγωνι¬ 
σμός μέσα στους εργάτες, οξύνο- 
νται οι αντιθέσεις μέσα στο ερ¬ 
γατικό στρατόπεδο, με κύριο στό¬ 
χο την ακόμα μεγαλύτερη πτώση 
του εργατικού μεροκάματου μέσα 
στη βιομηχανία και την εξαφάνι¬ 
ση κάθε αντίστασης. 

Στο δεύτερο ζήτημα το σχέδιο 
νόμου αναφέρει: 

“Επιτρέπεται με επιχειρησιακές 
συλλογικές συμβάσεις εργασίας ή 
με συμφωνίες του εργοδότη και 
του συμβουλίου των εργαζομένων, 
να καθορίζεται για χρονικό διά¬ 
στημα μέχρι τρεις (3)μήνες αυξη¬ 
μένος αριθμός ωρών εργασίας μέ¬ 
χρι εννέα (9) ώρες ημερησίους και 
σε περιπτώσεις που συντρέχουν 
λόγοι αντικειμενικοί ή λόγοι ορ¬ 
γάνωσης της εργασίας για χρονι¬ 
κό διάστημα μέχρι έξι (6) μήνες 
αυξημένος αριθμός ωρών εργασί¬ 
ας μέχρι δέκα (10) ώρες ημερησί¬ 
ους και μέχρι σαράντα οκτώ (48) 
εβδομαδιαίως και μειωμένος αριθ¬ 
μός ωρών εργασίας κατά το επό- 

συνέχεια στη σελ. 6 


Παρακαλούμε τους 
αναγνώστες μας να 
στέλνουν τα γράμματά 
τους στη Τ.Θυρίδα 8371, 
Τ.Κ 10010 

Για τις οικονομικές σας 
ενισχύσεις 

χρησιμοποιείστε τον νέο 
λογαριασμό μας στην 
Εθνική Τράπεζα: 
160/764962-29 
ή την Τ.Θ 8371 
Τ.Κ 10010 
στο όνομα 
Κ. Λιακόπουλος 


ΝΕΑ ΑΝΑΤΟΛΗ 

15θήμερη εφημερίδα 
της ΟΑΚΚΕ 
Υπεύθυνος σύμφωνα 
με το νόμο 

Κώστας Λιακόπουλος 
Χαλκοκονδύλη 35 
5ος όροφος 
Τ.Θ. 8371 
Τ.Κ. 10010 Αθήνα 
Τηλ./Φαξ 5232553 
Ετήσια συνδρομή: 5.000 

Εξαμηνιαία: 2.500 


Οι σοβινιστές πογιδευμένοι στα 
δίχτυα των 5-300 

ΨΕΥΤΟΚΚΕ-ΝΑΡ 
ΚΑΛΥΠΤΟΥΝ ΤΗ "ΧΡΥΣΗ ΑΥΓΗ" 


συνέχεια από τη σελ. 1 

τωπα. τα τελευταία χρόνια, ενώ στο 
κεντρικό πολιτικό επίπεδο η 
γραμμή της “Χρ. Αυγής” ταυτίζεται 
απόλυτα με εκείνη του ψευτοΚΚΕ. 

Έχουμε ξαναγράψει ότι η “Χρ. 
Αυγή” σηκώνει τη σημαία του α- 
ντιευρωπαϊσμού και αντιαμερικα- 
νισμού ταυτόχρονα με τη σημαία 
της συμμαχίας με τη Ρωσία και με 
το “ορθόδοξο τόξο”. Έχει παρατα¬ 
χθεί με πάθος δίπλα στον Πατάκη 
και στο Μπούτα, δίπλα στους κα¬ 
θηγητές το ’97 και δίπλα στο μαύ¬ 
ρο κίνημα της Ιονικής το ’98. Η “Χρ. 
Αυγή” χτυπάει μερικές φορές μέλη 
του σ.φασισμού μόνο για να θολώ¬ 
σει τα νερά. Γι' αυτό ΠΟΤΕ ως 
τώρα το ΝΑΡ, το ψευτοΚΚΕ και ο 
ΣΥΝ (με εξαίρεση πρωτοβουλίες 
δημοκρατικών στελεχών του) δεν 
έχουν απαιτήσει να τεθεί εκτός νό¬ 
μου η “Χρ. Αυγή”. Θυμούνται ί¬ 
σως οι αναγνώστες της Ν.Ανατο- 
λής ότι όταν η ΟΑΚΚΕ απαίτησε 
στη διακομματική για την τηλεό¬ 
ραση στις εκλογές του ’96 να μην 
συμμετέχει ο εκπρόσωπος της “Χρ. 
Αυγής”, το ΝΑΡ όπως και οι Διαρ¬ 
ρήκτες του Μ-Λ κράτησαν στάση 
υπέρ της παραμονής τους μαζί με 
όλους τους άλλους. 

Αυτό οφείλεται σε δύο λόγους: ο 
ένας είναι ότι ο σ.φασισμός χρειά¬ 
ζεται τη “Χρ. Αυγή” για να κάνει 
τις πιο βρώμικες δουλειές βίας χω¬ 
ρίς να θίγεται ο ίδιος. Ο δεύτερος 
λόγος, που ισχύει περισσότερο για 
την εξωκοινοβουλευτική μικροα¬ 
στική πτέρυγα του σοσιαλφασι- 
σμού„ είναι ότι ένα πολιτικό μέτω¬ 
πο ενάντια στη νομιμότητα της “Χρ. 
Αυγής” θα υποχρέωνε όλο αυτό το 
συρφετό να φανερώσει την πολιτι¬ 
κή γραμμή της “Χρ. Αυγής” στο 
λαό και να εκθέσει πολιτικά τον 
εαυτό του αφού θα αποκαλυπτόταν 
η ταύτιση μαζί της. 

Έτσι λοιπόν όλοι αυτοί φρόντι¬ 
σαν να χρησιμοποιήσουν τη βία της 
“Χρ. Αυγής” σαν πολιτικό βαπο¬ 
ράκι προς τη βία των ΜΑΤ και της 
κυβέρνησης δίχως να θίξουν στο ε¬ 
λάχιστο τους ίδιους τους ναζιστές. 
Είναι χαρακτηριστικά τα παρακά¬ 
τω αποσπάσματα από την επίσημη 
θέση του Ριζοσπάστη για τη δολο¬ 
φονική απόπειρα, από τη θέση του 
Λαφαζάνη, εκπροσώπου της κυρί¬ 
αρχης σοσιαλφασιστικής πτέρυγας 
του ΣΥΝ, και τέλος, από τα απο¬ 
καλυπτικά άρθρα στο Πριν της 21 
Ιούνη και τη συνέντευξη Κουσου- 
ρή στα Νέα. 

Γράφει ο Ριζοσπάστης της 18 Ιού¬ 
νη στο επίσημο σχόλιο (Η Άποψη 
μας): 

“Αντικειμενικά, το παραπάνω 
κλίμα που καλλιέργησε η κυ¬ 
βέρνηση “ενοχοποιείται” για τη 
δράση φασιστικών μηχανισμών 
που έδρασαν στην Ευελπίδων. 
Ελάχιστη σημασία έχει αν έ¬ 
χουν κρατική, παρακρατική, ή 
ακροδεξιά, όπως έντεχνα δια¬ 
δίδεται, μορφή. Το σίγουρο εί¬ 
ναι ότι έδρασαν “βάσει σχεδί¬ 
ου” και μέσα σε κλίμα ανοχής 
και υπόθαλψης που καλλιέργη¬ 
σε η κυβέρνηση εναντίον των 
διαδηλωτών” (η υπογράμμιση δι¬ 
κή μας) 

Ο Λαφαζάνης είπε (Αυγή, 23 Ιού¬ 
νη): 

“Μήπως οι ένοχοι δεν είναι 
ακροδεξιοί, ή μόνο ακροδεξιοί, 
αλλά εμπλέκεται και η ίδια η 
αστυνομία;” (η υπογράμμιση δική 
μας) 


Το Πριν (21 Ιούνη) έγραψε: 

“Ας τονίσουμε εδώ και κάτι α¬ 
κόμα: πως οι τρεις συγκεκριμένοι 
αγωνιστές, και ο Αημήτρης Κου- 
σουρής προσωπικά, οι οποίοι υπο¬ 
δείχθηκαν ως στόχοι της επίθεσης, 
ποτέ στο παρελθόν δεν είχαν καμί¬ 
α ειδική αντιπαράθεση με τη Χρυ¬ 
σή Αυγή. Οι αντιπαραθέσεις στις 
οποίες βρίσκονταν ήταν πάντα στα 
πλαίσια του μαζικού κινήματος ε¬ 
ναντίον της κυβερνητικής πολιτι¬ 
κής” και ο Κουσουρής σε δήλωσή 
του στα Νέα, που απόσπασμά της 
δημοσιεύτηκε στο Βήμα στις 28 Ιού¬ 


νη έκανε την εξής δήλωση αθώω- 
σης για τη “Χρ. Αυγή”, ουσιαστι¬ 
κή ομολογία σύμπλευσης του φα¬ 
σισμού με το σοσιαλφασισμό: “με 
ακροδεξιές οργανώσεις δεν εί¬ 
χαμε καμία σχέση, ούτε εχθρι¬ 
κή, ούτε φιλική”. 

Αυτή η αντιφατική πολιτική ταυ¬ 
τόχρονης χρησιμοποίησης και συ¬ 
γκάλυψης της “Χρ. Αυγής” έγινε 
ο τάφος των σοσιαλφασιστών. Γιατί 
απέναντι τους αυτοί δεν έχουν την 
αστική φράξια Καρατζαφέρη, Κα¬ 
ραμανλή, ψευτοΚΚΕ ή ΔΗΚΚΙ, που 
θα συγκάλυπτε τη “Χρ. Αυγή” αλ¬ 
λά μια τάση της αστικής τάξης, που 
παρ’ όλες τις συμπλεύσεις της με 
το σοσιαλφασισμό σε στρατηγικά 
ζητήματα, διαθέτει δημοκρατικές α¬ 
ντιστάσεις. 

Η κυβέρνηση μέσω του κυβερνη¬ 
τικού εκπροσώπου της και ειδικά 
ο Ρωμαίος, αντίθετα από τους σο- 
σιαλφασίστες και το κόμμα των 
θυμάτων, το ΝΑΡ, έριξαν τα πυρά 
τους σχεδόν από την πρώτη στιγμή 
στη “Χρ. Αυγή”. Λέμε “σχεδόν” 
γιατί ο Ρωμαίος, προφανώς αιφνι- 
διασμένος από τον πολιτικό χαρα¬ 
κτήρα του χτυπήματος στον Κου- 
σουρή, μίλησε αρχικά για σύγκρου¬ 
ση δύο άκρων. Αυτή τη δήλωση α- 
ξιοποιούν απατεωνίστικα ακόμα 
και τώρα οι σ.φασίστες για να τον 
εμφανίσουν σαν σύμμαχο των ναζί. 

Όμως στην πολιτική, όπως γενι¬ 
κά στη ζωή μετράει η πράξη. Και 
αυτή λέει ότι όλο το πολιτικό βά¬ 
ρος αλλά και το αστυνομικό βάρος 
έπεσε από την κυβέρνηση και τον 
Ρωμαίο στη “Χρ. Αυγή” ενώ από 
τους σ.φασίστες το βάρος έπεφτε 
στα ΜΑΤ και το γενικό και αφη- 
ρημένο “κυβερνητικό παρακράτος”. 
Οι δηλώσεις που αναφέραμε, ιδιαί¬ 
τερα του Κουσουρή είναι αποκαλυ¬ 
πτικές. Αυτοί ήθελαν να διαφύγει 
η “Χρ. Αυγή” και να μείνει η υ¬ 


πόθεση αδιερεύνητη ώστε να πέφτει 
μόνιμα η πολιτική κατηγορία στην 
κυβέρνηση και τον Ρωμαίο για συ¬ 
γκάλυψη. Απόδειξη ότι αρχικά με 
διάφορα προσχήματα τα άλλα δύο 
μέλη του ΝΑΡ απόφευγαν να συ¬ 
νεργαστούν με την ασφάλεια στην 
αναγνώριση των υπόπτων μελών 
της “Χρ. Αυγής”. 

Όταν πολύ αργότερα αναγνώρι¬ 
σαν τον Ανδρουτσόπουλο είναι ε¬ 
πειδή προφανώς βρέθηκαν πολιτι¬ 
κά στριμωγμένοι, ίσως και αστυ¬ 
νομικά αν κάποιοι μάρτυρες ήδη εί¬ 
χαν αναγνωρίσει αυτόν τον αρχι- 


χρυσαυγίτη. Γι’ αυτή την αναγνώ¬ 
ριση τα μέλη του ΝΑΡ επικαλέστη¬ 
καν την Ελευθεροτυπία πού είχε 
δημοσιεύσει τη φωτογραφία του και 
προχώρησαν σε μήνυση για να 
βγουν πιο μπροστά από την κυβέρ¬ 
νηση. Όμως η Ελευθεροτυπία, ό¬ 
πως και τα περισσότερα δημοκρα¬ 
τικά φύλλα και οι δημοσιογράφοι 
σε όλα σχεδόν τα κανάλια μι¬ 
λούσαν από την πρώτη στιγμή για 
τη “Χρ. Αυγή”. Η πολιτική ατμό¬ 
σφαιρα ήταν γεμάτη “Χρ. Αυγή”. 
Ήταν επικίνδυνο για το ΝΑΡ να 
συνεχίσει στην αρχική του γραμμή. 
Και μάλιστα από την ώρα που η α¬ 
στυνομία αναζητούσε ήδη από μέ¬ 
ρες τα μέλη της ναζιστικής συμμο¬ 
ρίας που δικάζονταν στην Ευελπί¬ 
δων τη μέρα του χτυπήματος. Πά¬ 
νω σ’ αυτό το σημείο άρχισαν να 
γκρεμίζονται και οι αρχικοί ισχυ¬ 
ρισμοί των σοσιαλφασιστών ότι η 
αστυνομία κωλυσιεργούσε. Δύο κι¬ 
νήσεις του Ρωμαίου, δηλαδή να θέ¬ 
σει σε διαθεσιμότητα τον αστυ¬ 
φύλακα αυτόπτη μάρτυρα του ξυ¬ 
λοδαρμού, και, κυρίως να μη δεχθεί 
το πρώτο αστυνομικό πόρισμα, ή¬ 
ταν πρόσθετο ράπισμα στους σο- 
σιαλφασίστες αλλά και διάψευση 
των δημοκρατικών σχολιαστών που 
ξεκινάνε από την θέση αρχής ότι η 
αστυνομία σαν τέτοια καλύπτει 
κατ’ αρχήν τη “Χρ. Αυγή”. 

Αυτή η ανάλυση που ταυτίζει α- 
στυνομία-φασίστες που τη χρησι¬ 
μοποιούν κατά το συμφέρον τους 
οι σοσιαλφασίστες σε όλες τις πε¬ 
ριπτώσεις (ιδιαίτερα με την ταύτι¬ 
ση αστυνομίας και υπόκοσμου με 
την οποία προσπαθούν τώρα να χτυ¬ 
πήσουν το Ρωμαίο) είναι μια μερι¬ 
κή εφαρμογή της θέσης αστική τά- 
ξη=φασισμός. Όμως η αστυνομία 
είναι ένα εργαλείο βίας του αστικού 
κράτους και υπάγεται λίγο πολύ 


στους ίδιους νόμους στους οποίους 
υπάγεται όλος ο κρατικός έλεγχος. 
Το κράτος δεν το ελέγχει μόνο ένα 
τμήμα της αστικής τάξης. Το ίδιο 
και την αστυνομία. Ωστόσο μέσα 
σε αυτά τα πλαίσια έχει μεγάλη δια¬ 
φορά αν στην κυβέρνηση βρίσκε¬ 
ται το ένα ή το άλλο τμήμα της α¬ 
στικής τάξης. 

Το να έχει το πάνω χέρι σε ένα 
υπουργείο το δημοκρατικό ή το φα¬ 
σιστικό τμήμα της αστικής τάξης, 
είναι μια ποιοτική διαφορά. Το ποια 
πολιτική τάση ηγείται στην αστυ¬ 
νομία δίνει σε μεγάλο βαθμό τον 
πολιτικό χαραχτήρα στη δράση αυ¬ 
τού του μηχανισμού βίας. Όταν μέ¬ 
σω της αστυνομίας το δημοκρατι¬ 
κό κομμάτι της αστικής τάξης δί¬ 
νει ένα χτύπημα στο φασιστικό 
κομμάτι, αυτό είναι κάτι το εξαι¬ 
ρετικό, παρόλο τον γενικά αστικό, 
δηλαδή αντιδραστικό χαραχτήρα 
της αστυνομίας. Όταν ο Ρωμαίος 
με τα ΜΑΤ εμποδίζει την πορεία 
της “Χρ.Αυγής” την Πρωτομαγιά, 
τότε τα ΜΑΤ παίζουν αντικειμε¬ 
νικά προοδευτικό ρόλο. Όταν τα 
ΜΑΤ αρνούνται να χτυπήσουν τους 
χρυσαυγίτες στη Θεσσαλονίκη ό¬ 
ταν αυτοί με άλλους σοβινιστές ε¬ 
μποδίζουν την ελληνοτουρκική συ¬ 
νάντηση επιχειρηματιών, τότε τα 
ΜΑΤ παίζουν φασιστικό ρόλο. Αυ¬ 
τό είναι ανεξάρτητο από το γεγο¬ 
νός ότι τα ΜΑΤ, έχουν σε ηγετι¬ 
κές θέσεις από παράδοση τα πιο φι- 
λοχουντικά στοιχεία της αστυνο¬ 
μίας. 

Οι σοσιαλφασίστες πιάνονται α¬ 
πό αυτήν την παράδοση για να πά¬ 
νε από τη “Χρ. Αυγή” στα ΜΑΤ. 
Και αυτό είναι τόσο πιο εύκολο, ό¬ 
σο πιο σαφείς και αναντίρρητοι εί¬ 
ναι οι πολιτικοί δεσμοί που υπάρ¬ 
χουν ανάμεσα στους χρυσαυγίτες 
και τα ΜΑΤ. Οι χρυσαυγίτες μπο¬ 
ρούν να έχουν πολιτική πρόσβαση 
στα ΜΑΤ ακριβώς επειδή εμφανί¬ 
ζονται εδώ και χρόνια σαν οι πιο 
άσπονδοι εχθροί του εξαρχιώτικου 
αναρχισμού. Αυτός ο τελευταίος 
προβοκατόρικα όχι μόνο σπρώχνει 
την αστυνομία στο φασισμό με το 
σύνθημά του “μπάτσοι, γουρούνια, 
δολοφόνοι” αλλά με την άδικη βία 

του και τις καταστροφές του σπρώ¬ 
χνει και τα πιο καθυστερημένα τμή¬ 
ματα των μαζών στο φασισμό. 

Αλλά αυτή η πραγματικότητα α- 
ποδεικνύει μόνο ένα πράγμα: ότι δεν 
μπορεί να υπάρξει συνεπής πάλη ε¬ 
νάντια στο ναζισμό αν δεν είναι 
ταυτόχρονα πάλη ενάντια στον 
προβοκάτορα αναρχοφασισμό και 
το σοσιαλφασισμό που αποτελούν 
την άλλη όψη του. Το ζήτημα ω¬ 
στόσο δεν είναι ότι οι χρυσαυγίτες 
έχουν δεσμούς με τα ΜΑΤ (και αυ¬ 
τοί οι δεσμού χρησιμοποιήθηκαν 
για την προβοκάτσια στην Ευελπί¬ 
δων) αλλά ότι σε γενικές γραμμές 
η “Χρ. Αυγή” ήταν παντού τον τε¬ 
λευταίο καιρό αντιμέτωπη με την 
πολιτική ηγεσία των ΜΑΤ στους 
αγρότες, στους καθηγητές και την 
Ιονική δίπλα στους σοσιαλφασί- 
στες. 

Αυτοί που κάνουν την εξίσωση 
ΜΑΤ και αστυνομία ίσον φασισμός 
στην προκειμένη περίπτωση παί¬ 
ζουν συνειδητά ή ασυνείδητα το 
παιχνίδι του αληθινού φασισμού και 
του σοσιαλφασισμού που προσπα¬ 
θεί απεγνωσμένα να πάρει αυτός 
τον έλεγχο του κρατικού μηχανι¬ 
σμού και της αστυνομίας και να ε¬ 
πιτρέψει και στους ναζιστές να α¬ 
ναπτυχθούν. 

Οι ΝΑΡίτες, οι Κνίτες και ο υπό¬ 
λοιπος συρφετός με τη στάση του 
στην υπόθεση Κουσουρή έδειξε ότι 
ξέρει να ταυτίζεται με τη “Χρ. Αυ¬ 
γή” ενάντια στα δημοκρατικά τμή¬ 
ματα της αστικής τάξης και κυρί¬ 
ως ενάντια σε όλο το λαό. 

Η νεολαία του ΝΑΡ δεν το κρύ¬ 
βει στην παρακάτω προκύρηξη που 
μοίρασε στις 17 του Ιούνη. Εκεί οι 
σοσιαλφασίστες αυτοί ξεγυμνώνο¬ 
νται τέλεια όταν γράφουν ότι “ο 
σύγχρονος ρατσισμός... δεν αντιμε¬ 
τωπίζεται (ανάμεσα στα άλλα) ...ού¬ 
τε φυσικά με τα μέτωπα του “αντι- 
χρυσαυγίτικου εκσυγχρονισμού και 
κάθαρσης” του αστικού κοινοβου¬ 
λευτικού ολοκληρωτισμού”. 

Αυτό σημαίνει μαζί με τη “Χρ. 
Αυγή” ενάντια στον εκσυγχρονισμό 
και τον κοινοβουλευτικό ολοκλη¬ 
ρωτισμό. 


Ο Ρωμαίος βάζει ζήτημα 
νομιμότητας της "Χρ.Αυγής" 

Σημαντικά στοιχεία είχε να προσφέρει μια πρόσφατη συνέντευξη 
του υπουργού Δημόσιας Τάξης Ρωμαίου στην “Ελευθεροτυπία” (29- 
6-98). Κυρίως σε δύο σημεία εστιάζουμε την προσοχή μας. 

Το ένα είναι η στάση του απέναντι στη ναζιστική “Χρυσή Αυγή”. 
Εκεί για πρώτη φορά ανώτατος κρατικός αξιωματούχος θέτει σχε¬ 
δόν ευθέως ζήτημα νομιμότητας των ναζιστών. Λέει συγκεκριμένα: 

«Πρώτον, το θέμα έχει και νομική πλευρά, αν δηλαδή η συμπερι¬ 
φορά και οι κινήσεις αυτής της οργάνωσης είναι σύμφωνες με το 
Σύνταγμα και τις δημοκρατικές μας αρχές. Αυτό είναι ένα θέμα που 
πρέπει να εξεταστεί». Αυτή η θέση είναι παρασάγγες πιο αριστερή 
από τη θέση του ΝΑΡ, για παράδειγμα, που τον κατηγορεί για συ¬ 
γκάλυψη της απόπειρας δολοφονίας του Κουσουρή, δε βάζει όμως 
ζήτημα να τεθούν εκτός νόμου οι ναζιστές της Χρ. Αυγής. 

Το δεύτερο ζήτημα έχει να κάνει με αυτό που λέμε εσωτερική 
υπονόμευση της πολιτικής Σημίτη μέσα από το ίδιο το ΠΑΣΟΚ, και 
μάλιστα από το γραμματέα του ονομαστικά. 

Αποκαλύπτοντας την ύπουλη ταχτική των ρωσόδουλων με αφορ¬ 
μή το θέμα της επετηρίδας και των γνωστών γεγονότων που προκά- 
λεσαν οι σοσιαλφασίστες και τα τσιράκια τους, ο Ρωμαίος λέει :«Κάθε 
απόφαση που λαμβάνεται ομόφωνα και έχει κάποιο κόστος στηρίζε¬ 
ται μόνο από τον πρωθυπουργό και τον αρμόδιο υπουργό. Όλοι οι 
άλλοι βγάζουν την ουρά τους απέξω μετά τη λήψη της απόφασης. 
Υπάρχει συλλογική απόφαση, αλλά όχι συλλογική στήριξη. Αυτό 
είναι το πρόβλημα της κυβέρνησης (...) Αλλά και με το κόμμα υπάρ¬ 
χει πρόβλημα. Βεβαίως, ο κ. Σκανδαλίδης κάνει προσπάθειες. Αλλά 
καμιά φορά κι αυτός με τον τρόπο που εκφράζει τις επιφυλάξεις ή 
την κριτική του σε κάποιες διαδικασίες δε συμβάλλει στο να υπάρ¬ 
χει ολοκληρωμένη επικοινωνία μεταξύ κυβέρνησης, κόμματος και 
επικοινωνίας». 

Πιο εύγλωττα ήταν δύσκολο να τα πει. 


Ανακοίνωση Τύπου της Αντιναζιστικής 
Πρωτοβουλίας που μέχρι την ημέρα έκδο¬ 
σης της εφημερίδας δεν είχε δημοσιευτεί 
στον αστικό Τύπο 

Ενώ η μέθοδος, η κτηνωδία και η θρασυδειλία της 
δολοφονικής επίθεσης στον Δ. Κουσουρή δεν αφή¬ 
νουν καμία αμφιβολία ότι οι δράστες της ήταν ναζι- 
στές της “Χρυσής Αυγής”, αυτή η συμμορία αφήνε¬ 
ται ατιμώρητη να συνεχίζει την εγκληματική της πο¬ 
ρεία. Την κύρια ευθύνη γι’ αυτό έχουν όλα ανεξαί- 
ρετα τα κοινοβουλευτικά κόμματα που επιτρέπουν 
τη νομιμότητα της. 

Μόνο εδώ, στη χώρα μας και πουθενά αλλού στη Δ. 
Ευρώπη ανοιχτοί υμνητές του Γ' Ράϊχ, εθνορατσι- 
στές και αντισημίτες είναι νόμιμοι. Η διάλυση 
τέτοιων δολοφονικών συμμοριών και η τιμωρία των 
μελών τους δεν μπορεί να ανατίθεται κύρια στους 
μεμονωμένους πολίτες που καταθέτουν σαν αυτόπτες 
μάρτυρες των εγκλημάτων τους. Αρχή για την αστυ¬ 
νομική και δικαστική διαλεύκανση των εγκλημάτων 
τέτοιων συμμοριών είναι η θέση τους εκτός νόμου. 

Αθήνα 29 Ιουνίου 1998 

Με την ευκαιρία του Μοντιάλ 


ΠΟΔ ΟΣΦΑ1ΡΟ-ΠΟΛΕΜΟ 

η φιλία μετά ο συναγωνισμός" 


ΟΧΙ ΣΤΟ 

"Πρώτα 

Τ ο ποδόσφαιρο μπορεί να είναι και παιχνίδι. Έχει ξεκι 
νήσει σαν παιχνίδι. Όμως στο βαθμό που το έχει αδρά- 
ξει το κεφάλαιο παύει να είναι παιχνίδι και γίνεται πόλεμος. 

Παιχνίδι μπορεί να είναι ακόμα κάτω στις γειτονιές, στις 
παρέες και στις αυλές των σχολείων. Όμως ψηλά στις κατη¬ 
γορίες και τις εθνικές ομάδες έχει γίνει πόλεμος. 

Εδώ κάτω μπορεί να είναι παιχνίδι γιατί η φιλία, δηλαδή η 
ενότητα των αντίπαλων ομάδων υπερισχύει πάνω στον αντα¬ 
γωνισμό, δηλαδή πάνω στη σύγκρουσή τους. Εδώ το λάθος τι¬ 
μωρείται, αλλά όχι ο παίχτης. Εδώ ο παίχτης εύκολα αλλάζει 
θέση και εύκολα αλλάζει ομάδα. 

Όμως πάνω ο ανταγωνισμός, η σύγκρουση, η εξόντωση και 
συντριβή του αντίπαλου έχει επικρατήσει απόλυτα. Εδώ πάνω 
ο παίχτης έχει πάψει να είναι παίχτης. Είναι ένας άνθρωπος 
που δουλεύει και μάλιστα δουλεύει σκληρά. Είναι απόλυτα 
ειδικευμένος, και με την απόδοσή του κρίνει αν θα ανεβάσει 
στα ύψη ή θα γκρεμίσει στα τάρταρα μια ποδοσφαιρική επι¬ 
χείρηση ή ένα έθνος. Από αυτή την απόδοση θα κριθεί αν ο 
ίδιος ζήσει μέσα στον πλούτο και τη δόξα, ή στη φτώχεια και 
στη λησμονιά. 


Τώρα στο Μουντιάλ ο πόλεμος 
είναι στην κορύφωσή του. 

Ο πόλεμος των εταιριών και ο 
πόλεμος των “φιλάθλων” στρατών 
μέσα σε κάθε χώρα στα εθνικά 
πρωταθλήματα έχει δώσει τη θέση 
του στο παγκόσμιο πρωτάθλημα 
δηλαδή στον πόλεμο των εθνών 
και των κρατών, στον πόλεμο του 
κάθε κράτους ενάντια σε όλα τα 
άλλα για την απόλυτη υπεροχή. 

Όποιος παίζει στο Μουντιάλ, τό¬ 
τε παίζει με το εθνικό και κρατι¬ 
κό συμφέρον και ακόμα περισσό¬ 
τερο με το εθνικό γόητρο και την 
εθνική τιμή. Όποιος παίζει στο 
Μουντιάλ και δεν πολεμά είναι έ¬ 
νας χοντρόπετσος εθνοπροδότης. 
Οι λεγόμενοι παίχτες, ο προπονη¬ 
τής και ο εθνικός μηχανισμός υ¬ 
ποστήριξης της κάθε εθνικής ομά¬ 
δας (προπονητές, γυμναστές, για¬ 
τροί, διοικητικοί, δημοσιογράφοι, 
οργανωμένοι πυρήνες φιλάθλων) 
αποτελούν ένα μαχητικό πολεμι¬ 
κό απόσπασμα που από την έκβα¬ 
ση της μάχης που θα δώσει θα κρι- 
θεί η ιδεολογική κατάσταση ενός 
ολόκληρου έθνους και ότι συνε¬ 
πάγεται αυτό σε υλικά συμφέρο¬ 
ντα. 

Είναι γεγονός ότι ένα Μουντιάλ 
όπως κάθε άλλη αθλητική διορ¬ 
γάνωση δεν είναι ένας πλήρης πό¬ 
λεμος με την έννοια ότι δεν συνε¬ 
πάγεται και την φυσική εξόντωση 
των αντιπάλων. Όμως είναι ένας 
πλήρης πολιτικός και πιο πλήρης 
ιδεολογικός πόλεμος. Εδώ οι εθνι¬ 
κοί παίχτες και οι λαοί που βρί¬ 
σκονται πίσω τους περιμένοντας 
από αυτούς τη νίκη δεν εξοντώ¬ 
νονται φυσικά όταν νικιούνται, 
αλλά συντρίβονται ηθικά, ψυχικά, 
ιδεολογικά. Αυτό ακριβώς γίνεται 
και στην πολιτική. 

Ούτε εδώ οι αντίπαλοι εξοντώ¬ 
νονται φυσικά. Όμως το βαθύτερο 
περιεχόμενο του πολιτικού αντα¬ 
γωνισμού είναι η εξόντωση. 

Στο Μουντιάλ, όπως και σε κά¬ 
θε πολιτικό ανταγωνισμό η φυσι¬ 
κή εξόντωση απαγορεύεται, όμως 
όλο και δυναμώνει αυθόρμητα η 
βίαιη επίλυση των διαφορών στη 
διεκδίκηση της μπάλας μέσα στον 
ανταγωνιστικό χώρο. Γι’ αυτό η 


διαιτησία αναγκάζεται να θεσπί¬ 
ζει όλο και πιο αυστηρές ποινές 
για τις βιαιότητες. Αυτό οφείλε¬ 
ται στο ότι οι βιαιότητες, δηλαδή 
η καθαρά πολεμική πλευρά των α¬ 
γώνων έχουν την τάση να δυνα¬ 
μώνουν όσο περνάνε τα χρόνια. 
Αλλά και η άλλη πλευρά του πο¬ 
λέμου δυναμώνει. Αυτή που λέγε¬ 
ται εξαπάτηση του αντίπαλου. Το 
ψεύτικο πέναλτυ, το ροκάνισμα 
του χρόνου, το δήθεν ακούσιο φά- 
ουλ, έχουν γίνει μέρος της ποδο¬ 
σφαιρικής τέχνης. Ο καπιταλι¬ 
στικός πόλεμος αποτυπώνει στο 
ποδόσφαιρο το ίδιο τους νόμους 
του. Και αυτό δεν συμβαίνει μόνο 
στο ζήτημα της βίας και της εξα¬ 
πάτησης. 

Η ΣΤΑΔΙΑΚΗ ΚΑΤΑ¬ 
ΣΤΡΟΦΗ ΤΟΥ ΠΟΔΟΣΦΑΙ¬ 
ΡΟΥ 

Οι λάτρεις της ποδοσφαιρικής 
τέχνης και οι ειδικοί διαπιστώνουν 
ότι το ποδόσφαιρο γίνεται σταδια¬ 
κά λιγότερο θεαματικό, σχετικά 
πιο αμυντικό, με σχετικά περισσό¬ 
τερη έμφαση στη δύναμη και σχε¬ 
τικά λιγότερη έμφαση στο ατομι¬ 
κό δημιουργικό ρίσκο. 

Αυτή είναι μια φυσική συνέπεια 
της υποταγής του ποδόσφαιρου 
στον καπιταλιστικό και μάλιστα 
στον ιμπεριαλιστικό ανταγωνισμό. 
Στον ανταγωνισμό αυτό το βασι¬ 
κό δεν είναι τόσο η ανάπτυξη των 
παραγωγικών δυνάμεων του κάθε 
μονοπώλιου, ή του κάθε κράτους 
ξεχωριστά, όσο η υπονόμευση της 
ανάπτυξης του άλλου. Αυτή η έν¬ 
νοια της υπονόμευσης μεταφράζε¬ 
ται στο λεγόμενο καταστροφικό 
ποδόσφαιρο. Το ζήτημα εδώ είναι 
να εμποδιστεί η ανάπτυξη του α¬ 
ντίπαλου. Αυτό έχει σαν αποτέλε¬ 
σμα να δίνεται η κύρια μάχη για 
την κατοχή του κέντρου του γη¬ 
πέδου με μια σκληρή αναμέτρηση 
παίχτη με παίχτη, αναμέτρηση που 
κάνει όλο και πιο δύσκολη, πιο α¬ 
σφυκτική την εξαπόλυση και την 
εξέλιξη των επιθέσεων που απο¬ 
τελούν την ομορφιά του ποδοσφαί¬ 
ρου. 

Ταυτόχρονα αυτός ο ανταγωνι¬ 


σμός δίνει στο ποδόσφαιρο όλο και 
πιο αμυντικό χαρακτήρα. Το πρώ¬ 
το ζητούμενο σήμερα είναι για μια 
ομάδα το να μη νικηθεί και όχι το 
να νικήσει. Η ήττα τώρα ισοδυνα- 
μεί συχνά με καταστροφή αφού, ό¬ 
ταν συμβεί, οξύνονται στο έπακρο 
όλες οι αντιθέσεις μέσα στην ο¬ 
μάδα , αντιθέσεις ανάμεσα στους 
παίχτες και τους οπαδούς, ανάμε¬ 
σα στους παίχτες και τη διοίκηση, 
ανάμεσα στους ίδιους τους παίχτες 
κ.λπ. Αυτός είναι ο λόγος που οι 
ποδοσφαιρικοί νομοθέτες αναζη¬ 
τούν τρόπους να εμποδίσουν αυτή 
την αυθόρμητη τάση για αμυντική 
αναδίπλωση (βαθμολόγηση της ι¬ 
σοπαλίας με βαθμούς πιο κοντά 
στην ήττα παρά στη νίκη, απόπει¬ 
ρες κατάργησης του οφσάϊντ, για 
να αντιμετωπιστεί ο τεχνητός α¬ 
μυντικός ελιγμός που λέγεται τε¬ 
χνητό οφσάϊντ). 

Η ΑΛΛΟΤΡΙΩΣΗ ΤΟΥ 
ΠΑΙΧΤΗ 

Αυτού του είδους η αναμέτρηση 
και γενικά η ένταση του ανταγω¬ 
νισμού που εκφράζεται με την ε¬ 
πέκταση του παιχνιδιού σε όλες τις 
γωνιές του γηπέδου, και με το 
διαρκές ανεβοκατέβασμα των παι¬ 
χτών σε όλες τις γραμμές, έχει αυ¬ 
ξήσει παράλληλα τις απαιτήσεις 
για μια τρομαχτικά ανεπτυγμένη 
φυσική κατάσταση του παίχτη. Ο 
επαγγελματίας παίχτης έχει γίνει 
έτσι ένας υπεραθλούμενος άνθρω¬ 
πος, πολύ κουρασμένος και υπο¬ 
ταγμένος σε αντικοινωνικούς κα¬ 
νονισμούς διαβίωσης. Αυτό οδη¬ 
γεί σταδιακά σε ένα φυσικό και 
ψυχικό υποβιβασμό της γενικής 
του κατάστασης. 

Αυτή η κατάσταση επιδεινώνε¬ 
ται από την τεράστια ψυχολογική 
πίεση που ασκούν στον παίχτη οι 
προσδοκίες, συχνά υστερικές, των 
χιλιάδων και των εκατομμυρίων 
οπαδών, που περιμένουν από την 
ομάδα να αποκαταστήσει την α¬ 
τομική τους αυτοεκτίμηση ή την 
χαμένη κοινωνική συλλογικότη- 
τα που μάταια αναζητούν στο πο¬ 
δόσφαιρο. Έτσι ο παίχτης έχει γί¬ 
νει ένας εξαιρετικά εύθραυστος 
άνθρωπος τόσο σωματικά όσο και 
ψυχικά. Η περίπτωση Μαραντόνα 
λέει πολλά για τις αβύσσους στις 
οποίες μπορεί να κατέβει ένας θε¬ 
ός της μπάλας. 

Η ΑΛΛΟΤΡΙΩΣΗ ΤΟΥ 
ΟΠΑΔΟΥ 

Βέβαια το αληθινό κοινωνικό 
πρόβλημα δεν βρίσκεται τόσο στην 
καταστροφή του ποδοσφαίρου, ού¬ 
τε καν στην καταστροφή του παί¬ 
χτη. Το αληθινό πρόβλημα βρίσκε¬ 
ται στην καταστροφή του οπαδού 
και στην ιδεολογική αλλοτρίωση 
των εκατομμυρίων και δισεκατομ¬ 
μυρίων θεατών του ποδοσφαίρου. 

Από τη σωματική άποψη το α¬ 
νταγωνιστικό καπιταλιστικό πο¬ 
δόσφαιρο δίπλα στην καταστροφι¬ 
κή υπεργύμναση του επαγγελμα- 
τία παίχτη φτιάχνει την αγυμνα- 


σιά του οπαδού. Ισχύει εδώ ότι σε 
όλο τον αστικό αθλητισμό. Εκα¬ 
τομμύρια άνθρωποι άρρωστοι από 
αγυμνασιά αποθεώνουν ή βρίζουν 
μια χούφτα ανθρώπους άρρωστους 
από υπεργύμναση. Είναι φυσικό ότι 
όσο το ποδόσφαιρο γίνεται καπι¬ 
ταλιστική επιχείρηση στην κορυ¬ 
φή (ατομική, μονοπωλιακή, δημο¬ 
τική ή κρατική δεν έχει και πολύ 
σημασία) τόσο περισσότερο αλλά¬ 
ζει και προς τα κάτω, προς τη βά¬ 
ση του. Η επαγγελματική Α' κα¬ 
τηγορία, γίνεται επαγγελματική 
και στη Β' κ.λπ μέχρις ότου πα¬ 
ντού εγκατασταθεί ένα δίκτυο κα¬ 
πιταλιστικού ποδοσφαιρικού αντα¬ 
γωνισμού που αφορά μια μειοψη¬ 
φία παιχτών και πετάει απ’ έξω 
του ή υποτάσσει κάθε μαζική, επι- 
μέρους και αυθόρμητη μη ανταγω¬ 
νιστική ποδοσφαιρική δραστηριό¬ 
τητα, δηλαδή την τεράστια πλειο- 
ψηφία του πληθυσμού που αγαπά¬ 
ει τη μπάλα. Σταδιακά όλο και πε¬ 
ρισσότερο η ποδοσφαιρική δραστη¬ 
ριότητα φεύγει από τα χέρια του 
λαού. Από τα σπλάχνα του λαϊ¬ 
κού ποδοσφαίρου γίνεται μόνο η 
επιλογή των ταλέντων. Έτσι το 
ποδόσφαιρο γίνεται μια υπόθεση 
λίγων δημιουργών και άπειρων θε¬ 
ατών. Όμως η ουσία των αθλητι¬ 
κών παιχνιδιών είναι οι μάζες που 
το διεξάγουν οι ίδιες, και όχι οι 
μάζες που το κοιτάνε. Το ποδό¬ 
σφαιρο γίνεται όλο και περισσό¬ 
τερο μια υπόθεση απαιτητικών η¬ 
δονοβλεψιών που με θράσος και 
συχνά, αχάριστη κτηνωδία ζητάνε 
όλο και περισσότερο από τους 
πλούσιους, αλλά και ταλαίπωρους 
εξ αιτίας αυτού του πάθους των ο¬ 
παδών τους, παίχτες. 

Η άλλη λοιπόν πλευρά της αλ¬ 
λοτρίωσης, η βαθύτερη, είναι η ι¬ 
δεολογική αλλοτρίωση του οπα¬ 
δού και του θεατή. Αυτή η αλλο¬ 
τρίωση κορυφώνεται στην περί¬ 
πτωση της εθνικής ομάδας. Πολ¬ 
λοί γλύτωσαν για παράδειγμα α¬ 
πό το να είναι οπαδοί του Ολυ¬ 
μπιακού ή του Παναθηναϊκού, δη¬ 
λαδή οπαδοί μιας καπιταλιστικής 
επιχείρησης στο εσωτερικό της 
χώρας, αλλά πολλοί λίγοι γλυτώ¬ 
νουν από το να είναι ταπεινοί και 
περήφανοι συγχρόνως οπαδοί της 
εθνικής ομάδας, δηλαδή της ομά¬ 
δας του συλλογικού εθνικού κα¬ 
πιταλισμού και ακόμα χειρότερα 
του σοβινισμού του ανώτερου έ¬ 
θνους. 

Από αυτή την άποψη το Μου¬ 
ντιάλ είναι πολύ πιο αλλοτριωτι¬ 
κή διαδικασία από ότι το κύπελ¬ 
λο Πρωταθλητριών. Τα κύπελλα 
πρωταθλητριών αφορούν τους ο¬ 
παδούς των ξεχωριστών ομάδων 
και είναι πολύ λιγότερο δεμένα με 
τον εθνικισμό, αυτό το ματωβαμέ- 
νο όπιο των λαών. Απόδειξη ότι 
οι ξεχωριστές ποδοσφαιρικές ομά¬ 
δες σε κάθε χώρα αποτελούνται ό¬ 
λο και περισσότερο από ξένους 
παίχτες. Η διεθνής κίνηση του κε¬ 
φαλαίου υπονομεύει και τσακίζει 
σταδιακά τον τοπικισμό και τον 


εθνικισμό στο επίπεδο των ποδο¬ 
σφαιρικών εταιριών. Αντίθετα, α¬ 
πό την εθνική ομάδα εξοστρακί- 
ζονται όλοι οι ξένοι παίχτες που 
δουλεύουν στις ομάδες της δοσμέ¬ 
νης χώρας, ενώ γίνεται κάλεσμα 
για συμμετοχή σε αυτή σε όλους 
τους παίχτες του “έθνους” οι οποί¬ 
οι δουλεύουν σε ομάδες άλλων χω¬ 
ρών. Με την εθνική ομάδα πετυ- 
χαίνεται μέσω της εθνικής εκκα¬ 
θάρισης η εθνική ομογενοποίηση, 
δηλαδή η επανένωση του έθνους, 
που το έχει “διαλύσει” στο βάθος, 
όχι η καταραμένη για τους εθνι- 
κιστές ή για τους μικροαστούς, πα¬ 
γκοσμιοποίηση του κεφάλαιου, αλ¬ 
λά η αναπόφευκτη ιστορικά επέ¬ 
κταση και το βάθεμα της επικοι¬ 
νωνίας και των ανταλλαγών ανά¬ 
μεσα στους ανθρώπους. 

Όμως πέρα από τις διαφορές 
τους τόσο η εθνική ομάδα όσο και 
ο ξεχωριστός σύλλογος πετυχαί¬ 
νουν έναν ιδεολογικό και πολιτι¬ 
κό άθλο στη σημερινή εποχή της 
οξυμένης ταξικής πάλης που δια¬ 
νύουμε. Πετυχαίνουν την πιο ισχυ¬ 
ρή ταξική ενότητα ανάμεσα σε α¬ 
νταγωνιστικές τάξεις που είναι 
σήμερα δυνατή. Πιο δυνατή και α¬ 
πό εκείνη που πετυχαίνει η θρη¬ 
σκεία. Εδώ ο πλούσιος και ο φτω¬ 
χός είναι ενωμένοι στην κοινή πί¬ 
στη, στον ίδιο θεό, όμως πουθενά 
περισσότερο από όσο στο ποδό¬ 
σφαιρο ο φτωχός δεν θα αγκαλιά¬ 
σει τον πλούσιο και δεν θα κλά- 
ψουν μαζί με γνήσια και ανυπό¬ 
κριτη συγκίνηση για τη νίκη ή για 
την ήττα της κοινής ομάδας τους, 
εθνικής ή όχι. Ταυτόχρονα και αυ¬ 
τό είναι το σπουδαιότερο, οι αντι¬ 
δραστικοί στη βάση του ίδιου μη¬ 
χανισμού πετυχαίνουν και την πιο 
ανεπτυγμένη και θεσμοθετημένη 
ταξική διάσπαση στους κόλπους 
των ίδιων των καταπιεσμένων τά¬ 
ξεων, ή και των καταπιεσμένων ε¬ 
θνών. Στην πραγματικότητα εδώ 
οι οπαδοί παρακολουθούν τη διά¬ 
σπαση των αρχουσών τάξεων, δη¬ 
λαδή τους δικούς τους ανταγωνι¬ 
σμούς, αλλά με έναν φανατισμό 
συχνά πολύ πιο μεγάλο από εκεί¬ 
νο των ηγετών τους. Είναι πραγ¬ 
ματικά φοβερή υποκρισία από την 
πλευρά των αστικών τάξεων να 
καταγγέλουν τον χουλιγκανισμό 
των γηπέδων, όταν αυτός είναι το 
πιο φυσιολογικό παιδί του γενι¬ 
κού ανταγωνιστικού χαρακτήρα 
που οι ίδιες οι κυρίαρχες τάξεις έ¬ 
δωσαν σ’ αυτό το παιχνίδι. 

Ο χουλιγκανισμός είναι το κα¬ 
ταστροφικό ποδόσφαιρο στο επί¬ 
πεδο της εξέδρας. Ο χούλιγκαν δεν 
βλέπει ποδόσφαιρο όπως δεν βλέ¬ 
πει ποδόσφαιρο ούτε ο ιδιοκτήτης 
επιχειρηματίας, ούτε ο ιδιοκτήτης 
κράτος. Στον καπιταλιστικό και ι¬ 
μπεριαλιστικό ανταγωνισμό δεν 
μετράει η παραγωγή η ίδια, αλλά 
το κέρδος που φέρνει. Στο ποδό¬ 
σφαιρο δεν μετράει η δημιουργική 
ποδοσφαιρική τέχνη, αλλά η νίκη 

συνέχεια στη σελ. 5 

Με την ευκαιρία του Μοντιάλ 


Η ΣΥΓΚΡΟΥΣΗ ΛΑΛΙΩΤΗ- 
ΑΒΡΑΜΟΠΟΥΛΟΥ 


(ή όπως είπαμε πριν η μη ήττα). Ο 
χούλιγκαν και ο αστός ενδιαφέ- 
ρονται μόνο να βιάσουν τα δίχτυα 
της αντίπαλης ομάδας και να μη 
βιαστούν τα δικά τους. Συχνά οι 
ίδιοι οι παίχτες μιμούνται μετά την 
επιτυχία του γκολ τον σεξουαλι¬ 
κό βιασμό και αυτή είναι μια συ¬ 
νηθισμένη χειρονομία ταπείνωσης 
που χρησιμοποιούν οι οπαδοί της 
νικήτριας ομάδας σε βάρος της νι¬ 
κημένης. 

Διαμαρτύρονται συχνά για την 
αγριότητα του χούλιγκαν, αλλά υ¬ 
πάρχει πραγματικά τίποτα πιο 
βάρβαρο από την αγριότητα ενός 
γηπέδου λίγο μετά το γκολ, ή α¬ 
κόμα στο τέλος ενός ματς; Έχου¬ 
με όλοι μας συνηθίσει να παρακο¬ 
λουθούμε αυτές τις στιγμές σαν 
κάτι το ολότελα φυσιολογικό, ό¬ 
μως υπάρχει εδώ κάτι το τερατώ¬ 
δες. Είναι τερατώδες ότι χιλιάδες 
οπαδοί ζητωκραυγάζουν υστερικά 
μέχρι δακρύων ενώ οι παίχτες της 
νίκης επιτρέπουν στον εαυτό τους 
τις πιο πρωτόγονες εκδηλώσεις 
χαράς, και την ίδια στιγμή στον 
ίδιο χώρο δίπλα σ’ αυτούς χιλιά¬ 
δες άλλοι άνθρωποι και άλλοι παί¬ 
χτες είναι κεραυνοβολημένοι από 
θλίψη, και απαρηγόρητοι σαν να 
τους χτύπησε ο θάνατος. Εδώ η λύ¬ 
πη των μεν είναι η προϋπόθεση της 
χαράς των άλλων. 

Αυτό είναι το : “ο θάνατός σου, 
η ζωή μου”. Αυτός είναι ο νόμος 
της ζούγκλας. Αυτός είναι ο νό¬ 
μος των γηπέδων. Η ομάδα που χά¬ 
νει κατασπαράσσεται. Ο προπονη¬ 
τής της απολύεται, οι παίχτες συ¬ 
γκρούονται ανάμεσά τους, η αξία 
τους πέφτει, οι οπαδοί εξαγριώνο¬ 
νται. Ο χουλιγκανισμός είναι η α¬ 
λήθεια του σύγχρονου καπιταλι¬ 
στικού ποδοσφαίρου. Ο εθνικιστι¬ 
κός χουλιγκανισμός που για πρώ¬ 
τη φορά τον παρακολουθούμε σε 
τόση ένταση και έκταση στο Μου¬ 
ντιάλ του Παρισιού, είναι η κοι¬ 
νωνική έκφραση της ποδοσφαιρι¬ 
κής βαρβαρότητας. Όμως οι μου- 
λάδες του Ιράν που καμάρωσαν ό¬ 
τι νίκησαν το μεγάλο Σατανά και 
οι σοβινιστές της Αργεντινής που 
για μια ακόμα φορά πήραν εκδί¬ 
κηση για τα Φώκλαντ νικώντας 
τους Άγγλους, δίνουν δείγματα 
του αληθινού πολεμικού χαρακτή¬ 
ρα που κρύβεται πίσω από τις φαι¬ 
νομενικά ειρηνικές ποδοσφαιρικές 
αναμετρήσεις. 

Όχι, δεν είναι η ειρήνη και η φι¬ 
λία που χαρακτηρίζουν τα Μου¬ 
ντιάλ, αλλά ο εθνικός ανταγωνι¬ 
σμός και το οικονομικό συμφέρον. 

Η ΓΟΗΤΕΙΑ ΤΟΥ ΠΟΔΟ¬ 
ΣΦΑΙΡΟΥ 

Με αυτά που έχουμε πει ως εδώ 
υπάρχει ένα ερώτημα: και αυτό 
είναι το γιατί η γιγαντιαία ποδο¬ 
σφαιρική εκδήλωση γοητεύει σε 
τέτοιο βαθμό ώστε εκατοντάδες ε¬ 
κατομμύρια και δισεκατομμύρια 
άνθρωποι να στέκονται μπροστά 
στις τηλεοράσεις τους και να συ¬ 
ζητάνε και να σχολιάζουν αστα¬ 
μάτητα τις ομηρικές μάχες που 
διεξάγονται μπροστά στα μάτια 
τους, ακόμα και όταν δεν παίζει η 
δίκιά τους εθνική ομάδα; Αφού ε¬ 
δώ δεν τους κινεί ο εθνικισμός για¬ 
τί παρακολουθούν και παθιάζονται 

Η μια πλευρά του ζητήματος έ¬ 
χει να κάνει με το ότι οι θεατές 
διαλέγουν στρατόπεδο σ’ αυτές τις 
αναμετρήσεις συχνά σε εθνική ή 


γενικά πολιτική βάση, ταυτίζονται 
δηλαδή με τη μια ομάδα και πα¬ 
θιάζονται με τη νίκη της. Είναι π.χ 
εδώ στην Ελλάδα ενάντια στη 
Γερμανία επειδή θυμούνται την 
κατοχή, ή υπέρ της Σερβίας επει¬ 
δή έχουν δουλευτεί στο ότι είναι 
σύμμαχη χώρα. Η είναι υπέρ των 
χωρών του τρίτου κόσμου από υ¬ 
γιή αντιϊμπεριαλιστική ή αντια- 
ποικιοκρατική διάθεση, ή είναι υ¬ 
πέρ των μικρών χωρών ενάντια 
στις μεγάλες πάλι από την καλή 
πλευρά, ή γενικά υπέρ του αουτσά¬ 
ιντερ εναντίον του φαβορί στη βά¬ 
ση ενός ακατανίκητου ψυχολογι¬ 
κού μηχανισμού που διακατέχει τις 
ευγενικές ψυχές. 

Όμως κάτω και πίσω από όλη 
αυτή τη σύγκρουση ζει και η αλη¬ 
θινή ομορφιά του παιχνιδιού και η 
αληθινή επικοινωνία των λαών. Οι 
λαοί δεν είναι διεστραμμένοι, για 
να αγαπούν τον πόλεμο ή τα φα¬ 
ντάσματα. 

Όπως χαίρονται τα προϊόντα της 
παραγωγής τους που τα κατανα¬ 
λώνουν δίχως να αγαπούν τον κα¬ 
πιταλισμό που στα πλαίσιά του αυ¬ 
τά παράγονται, έτσι χαίρονται το 
περιεχόμενο της ποδοσφαιρικής α¬ 
ναμέτρησης παρ’ όλη την ανταγω¬ 
νιστική μορφή του, που συχνά είτε 
αγνοούν, είτε δεν αποδέχονται. 

Για παράδειγμα το πολύ πλατύ 
κοινό μισεί την ανοιχτή βία στο 
ποδόσφαιρο από παίχτες ή φιλά¬ 
θλους, απεχθάνεται την απάτη και 
τη διαιτητική αδικία, αισθάνεται 
όμορφα όταν οι αντίπαλοι παίχτες 
αγκαλιάζονται ή αλληλοβοηθού- 
νται μετά από έναν τραυματισμό. 

Οι πλατειές μάζες αγαπάνε το 
ίαίτ -ρΙ;ιγ. 

Στο βάθος το κοινό καταναλώ¬ 
νει με βουλιμία το όμορφο ποδό¬ 
σφαιρο, ακόμα και με τη μοναδι¬ 
κή μορφή που σήμερα μπορεί να 
του δοθεί, την καπιταλιστική α¬ 
νταγωνιστική. Είπαμε ότι αυτός ο 
ανταγωνισμός καταστρέφει το πο¬ 
δόσφαιρο. Αλλά αυτή είναι μια 
διαλεκτική διαδικασία. Το κατα¬ 
στρέφει καθώς το αναπτύσσει. Αυ¬ 
τό γίνεται γενικότερα με τις πα¬ 
ραγωγικές δυνάμεις στην εποχή 
του ιμπεριαλισμού. Αναπτύσσονται 
την ίδια ώρα που αυτή η ανάπτυξή 
τους εμποδίζεται. Είναι σαν ένα 
σώμα που μεγαλώνει μέσα σε ένα 
σφιχτό κορσέ. Όσο πιο πολύ με¬ 
γαλώνει τόσο πιο πολύ πιέζεται. 
Αυτό συνεχίζεται μέχρι τη ρήξη. 

Όταν λέμε ότι το ποδόσφαιρο 
χάνει σε ομορφιά ή σε τέχνη αυτό 
γίνεται μόνο σχετικά. Γιατί ο ί¬ 
διος ανταγωνισμός που το σκοτώ¬ 
νει αποτελεί σήμερα και την κι¬ 
νητήρια δύναμη της εξέλιξής του. 
Τα ποδοσφαιρικά συστήματα, οι 
σχολές, η τεχνική εκπαίδευση και 
κατάρτιση, η ταχύτητα και η ατο¬ 
μική δεξιοτεχνία των παιχτών έ¬ 
χουν φτάσει σε ασύλληπτα επίπε¬ 
δα. Η καταστροφή έγκειται στο ό¬ 
τι όλες αυτές οι πελώριες ατομι¬ 
κές δεξιότητες και η επιστήμη του 
ποδοσφαίρου σπαταλιούνται, ε¬ 
μποδίζονται ή και καταστρέφονται 
αδιάκοπα από τον πολεμικό αντα¬ 
γωνισμό τη βία, την απάτη, τη δια¬ 
φθορά και τον μεσαιωνικό φανα¬ 
τισμό όπου μέσα τους κινείται η 
σύγχρονη ποδοσφαιρική ομάδα. 

Όταν οι λαοί αγαπάνε το ποδό¬ 
σφαιρο, αγαπάνε στο βάθος την δη¬ 
μιουργική την διαρκώς αναπτυσ¬ 
σόμενη, την επαναστατική του 


πλευρά. Σε αυτό διαφέρουν οι λα¬ 
οί από τους κοινωνιολόγους της 
δεκάρας που είτε το περιφρονούν 
σαν τέτοιο είτε εκθειάζουν και τη 
βαρβαρότητά του. Η εικονογράφη¬ 
ση αυτής της αληθινά προοδευτι¬ 
κής στάσης των μαζών απέναντι 
στο ποδόσφαιρο είναι ότι, ανεξάρ¬ 
τητα από εθνότητα, φυλή και θρη¬ 
σκεία, αγαπάνε την εθνική Βραζι¬ 
λίας, δηλαδή το κατ’ εξοχήν πο¬ 
δόσφαιρο της ομορφιάς και της α¬ 
τομικής και συλλογικής δημιουρ¬ 
γικότητας. 

ΤΟ ΠΟΔΟΣΦΑΙΡΟ ΤΗΣ 
ΕΠΑΝΑΣΤΑΣΗΣ 

Για το επαναστατικό προλετα¬ 
ριάτο το ποδόσφαιρο μπορεί να α¬ 
ναπτυχθεί στα αλήθεια όταν απε¬ 
λευθερωθεί όπως κάθε ανθρώπινη 
δραστηριότητα από τα καπιταλι¬ 
στικά και ιμπεριαλιστικά του δε¬ 
σμό. Στ’ αλήθεια ωραίο και πολι¬ 
τισμένο ποδόσφαιρο σημαίνει συ¬ 
ντριβή της καπιταλιστικής ποδο¬ 
σφαιρικής επιχείρησης του μονο- 
πώλιου ή του κράτους, συντριβή 
της ομάδας του κέρδους και του 
εθνικισμού, συντριβή της ομάδας 
που αντέχει μόνο τη νίκη. Όλες 
οι τεχνικές καταχτήσεις του ση¬ 
μερινού ποδοσφαίρου, πρέπει να α- 
ξιοποιηθούν για το νέο λαϊκό πο¬ 
δόσφαιρο που δεν θα σκοτώνει 
τους παίχτες και δεν θα αλλοτριώ¬ 
νει τους θεατές. Το ποδόσφαιρο 
πρέπει να ξαναγίνει πρώτα από ό¬ 
λα παιχνίδι, και μάλιστα πάνω α¬ 
πό όλα παιχνίδι των μαζών. Η πο¬ 
δοσφαιρική ανώτατη τέχνη των 
ταλέντων πρέπει να χρησιμεύει ό¬ 
χι σαν αυτοσκοπός αλλά σαν κί¬ 
νητρο και σαν έμπνευση του μαζι¬ 
κού ποδοσφαίρου που κατά εκα¬ 
τομμύρια θα παίζουν οι ίδιοι οι λα¬ 
οί. 

Η Κίνα του Μάο Τσε Τούνγκ, η 
Κίνα της Πολιτιστικής Επανάστα¬ 
σης ήταν αυτή που πρώτη έριξε τό¬ 
σο συστηματικά τη σωστή γραμμή 
του σύγχρονου συλλογικού αθλη¬ 
τικού παιχνιδιού και γενικότερα 
του αθλητικού συναγωνισμού: 
“Πρώτα η φιλία, ύστερα η διαπά¬ 
λη”. Αυτή η σοσιαλιστική Κίνα α¬ 
ποφάσισε να απέχει από όλο αυτό 
το καλοοργανωμένο πεδίο μάχης 
που λέγεται παγκόσμιος πρωτα¬ 
θλητισμός σε όλα τα σπορ. Δεν θα 
ξεχάσουμε ποτέ εκείνη την κινέ¬ 
ζικη ποδοσφαιρική ομάδα που συ¬ 
ναντήθηκε με ελληνικές ομάδες 
στα τέλη της δεκαετίας του ’70 και 
δίδαξε στους έλληνες φιλάθλους 
το ποδόσφαιρο της φιλίας, το πο¬ 
δόσφαιρο της γενναιοδωρίας και 
της ευγενικής άμιλλας. Αυτό το 
ποδόσφαιρο θεωρεί πολύ ταπεινω¬ 
τικό πράγμα τόσο την υστερική 
θριαμβολογία του νικητή, όσο και 
την κατάθλιψη του νικημένου. Αυ¬ 
τό το ποδόσφαιρο δεν θα ήθελε πο¬ 
τέ να αναθέτει σε τρίτους, τους 
διαιτητές, μια κρατική ή διεθνική 
εξουσία έξω από το ίδιο το παι¬ 
χνίδι, να χωρίζουν τους παίχτες α¬ 
πό τη σύρραξη και να τους τιμω¬ 
ρούν σαν μικρα'παιδιά. Αυτό το 
ποδόσφαιρο δεν θα έφτιαχνε στί¬ 
φη διασπασμένου λαού, αλλά ήρε¬ 
μους αναλυτές μιας μάχης και κυ¬ 
ρίως παίχτες τους ίδιους τους α¬ 
θλητές. Αυτό το ποδόσφαιρο μετά 
τη μάχη θα κατέληγε σε ένα καλό 
κοινό γλέντι νικητών και νικημέ¬ 
νων. Όλα τα άλλα είναι βαρβαρό¬ 
τητα. 


"Με τον Ααλιώτη έχουμε ακολουθήσει διαφορετικές διαδρο¬ 
μές καί ανήκουμε σε διαφορετικές πολιτικές σχολές και 
εποχές". Με αυτή τη δήλωση απόιντησε ο Αβραμόπουλος στο 
Ααλιώτη για τ ις κατηγορίες του τελευταίου ότ ι σαμποτάρισε 
την προσπάθεια του ΥΠΕΧΩΔΕ να βρεθεί λύση στο πρόβλημα 
των χωματερών, υποστηρίζοντας την καύση (!) . Βέβαια, ο 
αρχισαμποταριστής σ' αυτή την υπόθεση δεν είναι άλλος από 
το Ααλιώτη που, προβάλλοντας τ ις κάλπικες οικολογικές του 
ευαισθησίες, απορρίπτει την καύση που είναι η πλέον ενδε- 
δε ιγμένη αναπτυξιακή λύση στο πρόβλημα των σκουπιδιών. 

Η συζήτηση για τις χωματερές άνοιξε ξανά με τα εγκαίνια 
του "Χώρου Υγειονομικής Ταφής Απορριμμάτων" στα Α. 
Λιόσια, ενός νέου τύπου χωματερής όπου θα γίνεται επεξερ¬ 
γασία των απορριμμάτων. Στα εγκαίνια παρουσιάστηκαν και 
ο Λαλιώτης και ο Αβραμόπουλος, όπως ο πρώτος αποδοκιμά¬ 
στηκε, ενώ ο δεύτερος είχε θετική υποδοχή. Οι κάτοικοι των 
Άνω Λιοσίων περιμένουν καιρό να λυθεί το πρόβλημα της 
χωματερής που δέχεται τα σκουπίδια όλης της Αττ ικής. 

Όμως, οι τυχοδιωκτικοί χειρισμοί του Ααλιώτη, και κυρίως η 
άρνηση του στη μέθοδο της καύσης, οδήγησε στην επιλογή 
τριών ακατάλληλων χώρων στην Ανατολική Αττ ική για τη 
δημιουργία ενός "ΧΥΤΑ" που θα ελάφρυνε τα Άνω Λιόσια, ενώ 
την ίδια στ ιγμή θα κατασκευαζόταν ΧΥΤΑ και στα Άνω 
Λιόσια. Οι τρεις αυτοί χώροι ήταν ο Αυλώνας, η Κερατέα και 
το Γραμματικό. Η τοπική αυτοδιοίκηση και οι κάτοικοι προχώ¬ 
ρησαν σε προσφυγές στο ΣτΕ υποστηρίζοντας ότ ι η κατα¬ 
σκευή ΧΥΤΑ στ ις περιοχές τους θα οδηγούσε σε οικολογική 
καταστροφή. Το ΣτΕ δέχτηκε κατ' αρχήν αυτές τις προσφυ¬ 
γές και αναμένεται να κριθεί οριστ ικά η υπόθεση από την 
Ολομέλεια. Τόσο η ΚΕΔΚΕ, όσο και οι δήμαρχοι των πε¬ 
ριοχών, αλλά και ο νομάρχης είχαν υποδείξει σαν εναλλακτι¬ 
κές λύσεις, πρώτον την καύση, και δεύτερον να επιλεγεί 
χώρος εκτός Αττ ικής, και συγκεκριμένα η Ριτσώνα, όπου 
τοπική αυτοδιοίκηση και κάτοικοι δεν είχαν αντιρρήσεις. Κάι 
οι δύο προτάσεις απορρίφθηκαν από το Ααλιώτη, με αποτέ¬ 
λεσμα να έχει μείνει εκκρεμές το θέμα της διαχείρισης των 
απορριμμάτων και να συνεχιστεί η επιβάρυνση των Άνω 
Λιοσίων. Γι' αυτό γιουχαρίστηκε ο Λαλιώτης. 

Στη συνέχεια αυτού του επεισοδίου, Λαλιώτης και Αβραμό¬ 
πουλος ήρθαν σε σύγκρουση σε ραδιοφωνική εκπομπή του 
δημοσιογράφου Λυκούργου Κομίνη, στο σταθμό ΡΙ&πθύ. 0 
Λαλιώτης κατηγόρησε τον Αβραμόπουλο ότι προσπαθεί να 
ο ικε ιοποιηθε ί τα έργα του ΥΠΕΧΩΔΕ, και ανάφερε συγκεκρι¬ 
μένα ότ ι ο Αβραμόπουλος υποστήριζε τη λύση της καύσης, 
και εμπόδισε έτσι το ΥΠΕΧΩΔΕ να προχωρήσει στην επίλυση 
του προβλήματος. Από κοντά και η Δαμανάκη στάθηκε στο 
πλευρό του Ααλιώτη, και έδωσε στη δημοσιότητα θέσεις του 
Αβραμόπουλου υπέρ της καύσης, μετά τη σύγκρουση των δύο 
στον αέρα. Η κατηγορία που απεύθυναν Λαλιώτης -Δαμανάκη 
στον Αβραμόπουλο είναι ότ ι υποστήριξε μία λύση ''εγκληματ ι- 
κή" για το περιβάλλον. 0 ίδιος δήλωσε ότι ποτέ δεν υποστή¬ 
ριξε συγκεκριμένο τρόπο διαχείρισης των σκουπ ιδιών, και 
έφθασε στο σημείο να χαρακτηρίσει τον Ααλιώτη "Γκέμπελς". 
Η αλήθε ια είναι ότ ι ο Αβραμόπουλος "δεν υποστηρίζει κανένα 
συγκεκριμένο τρόπο" από τότε που έχασε την πλειοψηφία 
που είχε κερδίσει μέσα στην ΚΕΔΚΕ, για τον "συγκεκριμένο 
τρόπο". Γιατί πριν, υποστήριζε σαφέστατα την καύση. Η 
στάση του Αβραμόπουλου δείχνει τον πολιτικό του οπορτου¬ 
νισμό. 

Η στάση του Ααλιώτη όμως, και η υποστήριξη της Δαμανά¬ 
κη, φανέρωσε για άλλη μια φορά με πόση μανία επιτίθεται το 
σοσιαλφασιστικό μέτωπο στην ανάπτυξη με πρόσχημα την 
οικολογία. Το μόνο πρόβλημα με την καύση είναι η απελευθέ¬ 
ρωση μίας ουσίας της διοξίνης. Η ουσία όμως αυτή δεν επηρε¬ 
άζει άμεσα τον άίνθρωπο. Είναι επικίνδυνη μόνο όταν βοοειδή 
τρέφονται από χορτάρι δίπλα σε εργοστάσια που τα φουγά¬ 
ρα τους βγάζουν διοξίνη, οπότε το γάλα τους αποκτά μια 
περιεκτ ικότητα σε διοξίνη που το καθιστά βλαβερό για τον 
ανθρώπινο οργανισμό. Στην Αττική δεν υπάρχουν βόδια, 
οπότε δεν υπάρχει και πρόβλημα. Αντίθετα, η καύση είναι η 
μέθοδος που σέβεται περισσότερο το περιβάλλον, γι' αυτό 
άλλωστε έχει υιοθετηθεί ακόμα και από τη Γερμανία, χώρα - 
πρότυπο σε θέματα οικολογίας, ενώ είναι η κυρίαρχη μέθοδος 
επεξεργασίας των σκουπιδιών σε όλες τις ευρωπαϊκές χώ¬ 
ρες. Επιπλέον, με τη μέθοδο της καύσης, παρόγεται ηλεκτρι¬ 
κή ενέργεια η οποία μπορεί να χρησιμοποιηθεί από το ίδιο το 
εργοστάσιο της καύσης αλλά και να πωληθεί. Το βασικότερο 
όμως είναι ότι η καύση εξαφανίζει τα σκουπίδια, ενώ όλες οι 
άλλες μέθοδοι δεν ξεφεύγουν από τη λογική της χωματερής. 
Γι' αυτό υποδεικνύεται σα μέθοδο και από την Ευρώπη, η 
οποία με οδηγία της έχει δώσει προθεσμία για το κλείσιμο 
όλων των χωματερών στο έδαφος της. 

0 Λαλιώτης και η Δαμανάκη, ως εκπρόσωποι του σοσιαλφα- 
σιστ ικού μετώπου είναι συνεπείς στην πολιτ ική του σαμπο- 
τάζ και της διάλυσης. 

συνέχεια από τη σελ. 2 

μενο αντίστοιχο διάστημα, εφόσον 
ο μέσος όρος των ωρών εργασίας 
για το συνολικό διάστημα, το ο¬ 
ποίο δεν επιτρέπεται να υπερβαί¬ 
νει τους έξι (6) ή τους δώδεκα (12) 
μήνες αντίστοιχα, ανέρχεται σε 
σαράντα (40) ώρες τη βδομάδα.... 

Η καταβαλλόμενη, κατ’ εφαρ¬ 
μογή των διατάξεων των προη¬ 
γουμένων παραγράφων, αμοιβή 
για το συνολικό χρονικό διάστη¬ 
μα είναι ίση με την αντίστοιχη α¬ 
μοιβή για εργασία οκτώ (8) ωρών 
ημερησίως και σαράντα (40) ωρών 
εβδομαδιαίως χωρίς να επιτρέπε¬ 
ται αυξομείωση αυτής”. 

Σε αυτή τη διάταξη η κυβέρνη¬ 
ση φέρεται να κάνει την υποχώ¬ 
ρηση, βγάζοντας από το σχέδιο 
νόμου την “ατομική συμφωνία” 
για την ελαστικοποίηση του ω¬ 
ραρίου. 

Όμως την “ατομική συμφωνία” 
την αντικατέστησε η “συμφωνία 
με το συμβούλιο των εργαζομέ¬ 
νων”. Και ένα τέτοιο συμβούλιο 
είναι αρκετά εύκολο να φτιαχτεί 
σε κάθε εργοστάσιο από ανθρώ¬ 
πους της εργοδοσίας, το οποίο 
μπορεί να “υπογράψει” με τη 
μεγαλύτερη ευκολία την αύξηση 
των ωρών εργασίας σύμφωνα με 
τις επιθυμίες του εργοδότη. Αυτό 
συμβαίνει επειδή σήμερα ου¬ 
σιαστικά, όπως είπαμε, έχει τσα¬ 
κιστεί ο εργοστασιακός συνδικα¬ 
λισμός. 

Στην πραγματικότητα η υποχώ¬ 
ρηση της κυβέρνησης, όχι μόνο υ¬ 
ποχώρηση δεν είναι, αλλά αντί¬ 
θετα με τη μέθοδο αυτή δίνει με¬ 
γαλύτερο κύρος στη θέληση της 
εργοδοσίας και υποχρεώνει όλους 
τους εργάτες σε αυτήν. 

Τώρα όσον αφορά την ουσία αυ¬ 
τής της διάταξης. 

Στόχος της όπως έχουμε ξανα¬ 
γράψει είναι το χτύπημα της προ- 
σαύξησης της υπερωρίας, η παρα¬ 
πέρα δηλαδή μείωση του συνολι¬ 
κού εργατικού εισοδήματος. 

Σε συνδυασμό μάλιστα με τη με¬ 
ρική απασχόληση έρχεται να κα¬ 
ταργήσει τελείως την υπερωρία 
στη βιομηχανία, στο βαθμό που ο 
κάθε εργοδότης, για το διάστημα 
που οι εργάτες θα δουλεύουν λι¬ 
γότερο, μπορεί να καλύπτει τις ε¬ 
πόμενες ώρες με μερική απασχό¬ 
ληση και να καταργεί έτσι συνο¬ 
λικά την αυξημένη αμοιβή της υ¬ 
περωρίας. 

Στο τρίτο ζήτημα το σχέδιο νό¬ 
μου αναφέρει: 

“ Τοπικά σύμφωνα απασχόλη¬ 
σης. 

Φορείς του δημοσίου τομέα, της 
τοπικής αυτοδιοίκησης και κοι¬ 
νωνικοί εταίροι, με βάση τις ανά¬ 
γκες αναβάθμισης ευπαθών περιο¬ 
χών της χώρας και ιδιαίτερα της 
προβλεπομένης από την παράγρα¬ 
φο 1 του άρθρου 4 του νόμου 2601/ 
1998, ΠΕΡΙΟΧΗΣ Γ, για τις οποί¬ 
ες εφαρμόζονται ή πρόκειται να 
εφαρμοστούν ειδικά προγράμματα 
με διάθεση εθνικών και κοινοτι¬ 
κών πόρων και με σκοπό την επί¬ 
τευξη των στόχων της προώθη¬ 
σης της απασχόλησης σε βιώσι¬ 
μες και ανταγωνιστικές δραστη¬ 
ριότητες, της καταπολέμησης της 
ανεργίας και της δημιουργίας νέ¬ 
ων θέσεων απασχόλησης, δύνα- 
νται να συνάπτουν για την πραγ¬ 


ματοποίηση των στόχων αυτών; 
ειδικές συνολικές συμφωνίες α¬ 
ναφορικά με την εκτέλεση συγκε¬ 
κριμένου έργου ή την άσκηση συ¬ 
γκεκριμένης δραστηριότητας οι¬ 
κονομικού ή κοινωνικού ή πολι¬ 
τιστικού χαραχτήρα, στις οποίες 
ορίζεται η διάρκεια ισχύος και ό¬ 
λοι οι όροι εφαρμογής τους και 
με τις οποίες επιτρέπεται να ρυθ¬ 
μίζονται και τα κατώτατα όρια μι¬ 
σθών και ημερομισθίων και γενι¬ 
κότερα οι όροι απασχόλησης του 
προσωπικού που πρόκειται να α¬ 
πασχοληθεί για την εκτέλεση του 
έργου ή των δραστηριοτήτων αυ¬ 
τών (τοπικά σύμφωνα απασχόλη¬ 
σης). 

Οι ρυθμίσεις αυτές, απαγορεύο¬ 
νται να παραβιάζουν τα ελάχιστα 
όρια προστασίας που προβλέπο- 
νται από τις εκάστοτε ισχύουσες 
διατάξεις της εργατικής νομοθε¬ 
σίας και των Εθνικών Γενικών 
Συλλογικών Συμβάσεων Εργασί¬ 
ας, κατισχύουν οποιοσδήποτε άλ¬ 
λης σχετικής ρύθμισης εφόσον πε- 
ριέχονται στην οικεία ατομική 
σύμβαση εργασίας του απασχο- 
λουμένου, που καταρτίζεται εγ- 
γράφως.... 

Από της ημερομηνίας δημοσιεύ- 
σεως του παρόντος νόμου μέχρι 
την 31η Δεκεμβρίου 2001 σε επι¬ 
χειρήσεις που λειτουργούν σε πε¬ 
ριοχές της προηγούμενης παρα¬ 
γράφου και με σκοπό την επίτευ¬ 
ξη των αναφερομένων σε αυτή 
στόχων επιτρέπεται να καθορίζο¬ 
νται με επιχειρησιακές συλλογι¬ 
κές συμβάσεις εργασίας ή με α¬ 
τομικές συμβάσεις εργασίας ως 
προς τους προσλαμβανόμενους για 
πρώτη φορά, επίπεδα αμοιβών ερ¬ 
γασίας τουλάχιστον ίσα με εκεί¬ 
να που προβλέπει η εκάστοτε ι- 
σχύουσα Εθνική Γενική Συλλογι¬ 
κή Σύμβαση Εργασίας και για 
χρονικό διάστημα ενός έτους κατ’ 
ανώτατο όριο. 

Οι ανωτέρω επιχειρησιακές 
συλλογικές συμβάσεις εργασίας 
υπερισχύουν οποιοσδήποτε άλλης 
σχετικής νομοθετικής, κανονιστι¬ 
κής ή συλλογικής ρύθμισης”. 

Αυτές οι διατάξεις αφορούν τα 
περιβόητα τοπικά σύμφωνα απα¬ 
σχόλησης. 

Τι είναι αυτά; 

Υπάρχουν τεράστιοι κοινοτικοί 
πόροι οι οποίοι δίνονται σε πε¬ 
ριοχές που χαρακτηρίζονται σα 
“φθίνουσες βιομηχανικές”, με 
σκοπό την καταπολέμηση της α¬ 
νεργίας μέσα από τη δημιουργία 
νέων θέσεων εργασίας. 

Οι πόροι αυτοί δίνονται είτε σε 
“φορείς του δημόσιου τομέα και 
στην τοπική αυτοδιοίκηση”, είτε 
σε “κοινωνικούς εταίρους”, δηλα¬ 
δή σε ιδιώτες επενδυτές, μέσα α¬ 
πό τοπικά σύμφωνα, όπως λέγο¬ 
νται. 

Το ψευτοΚΚΕ κατευθύνει όλη 
την πάλη του ενάντια σε αυτά τα 
τοπικά σύμφωνα, με μοναδικό 
σκοπό, να εμποδίσει τους κοινο¬ 
τικούς πόρους να πάνε σε επενδύ¬ 
σεις μέσα από αυτά τα σύμφωνα 
στη βιομηχανία. 

Η μέθοδος είναι απλή και συ¬ 
νηθισμένη και λέγεται τοπική αυ¬ 
τοδιοίκηση. 

Το σοσιαλφασιστικό μπλοκ με 
τις διάφορες μέθοδες, και βασικά 
μέσα από την οικολογία που κυ¬ 
ριαρχεί σα γραμμή στην τοπική 


αυτοδιοίκηση, κλείνει τα εργο¬ 
στάσια, ανακηρύσσει τους δήμους 
σε φθίνουσες βιομηχανικές περιο¬ 
χές και προσπαθεί να πάρει τους 
κοινοτικούς πόρους. 

Αυτοί λοιπόν οι πόροι δεν πη¬ 
γαίνουν στη βιομηχανία αλλά σε 
“δημιουργία νέων θέσεων εργασί¬ 
ας”, σε πολιτιστικές δραστηριό¬ 
τητες, οικολογικές, εμπορικές 
κ.λ.π. 

Απέναντι σε αυτή την τακτική 
του ψευτοΚΚΕ, πρέπει να υποστη¬ 
ριχτεί με κάθε τρόπο η γραμμή της 
βιομηχανικής ανάπτυξης μέσα α¬ 
πό τα τοπικά σύμφωνα απασχό¬ 
λησης και η αξιοποίηση αυτών 
των κοινοτικών πόρων σε επεν¬ 
δύσεις στη βιομηχανία. 

Όμως δεν μπορεί να δοθεί σαν 
κίνητρο γι’ αυτή την ανάπτυξη η 
φτηνή και η ακόμα πιό φτηνή ερ¬ 
γατική δύναμη. 

Αυτό είναι ένα ζήτημα που κυ¬ 
ριαρχεί σε όλο το σχέδιο νόμου 
και για το οποίο θα αναφερθούμε 
σε άλλο σημείο του άρθρου. 

Εδώ θέλουμε να πούμε συγκε¬ 
κριμένα ότι αυτές οι διατάξεις έ¬ 
χουν σαν στόχο το χτύπημα των 
κλαδικών συμβάσεων. 

Γιατί όποια επιχείρηση, ιδιωτι¬ 
κή, κρατική, δημοτική ή μικτή α¬ 
ναπτύσσει δραστηριότητα σε αυ¬ 
τές τις περιοχές, της δίνει το δι¬ 
καίωμα να πληρώνει τους εργα¬ 
ζόμενους με επιχειρησιακές συμ¬ 
βάσεις, στο ύψος του κατώτατου 
μεροκάματου. 

Και εδώ δηλαδή έχουμε με τον 
πιο καθαρό τρόπο την εκμετάλ¬ 
λευση της ανεργίας για το χτύ¬ 
πημα του εργατικού μεροκάματου. 

Υποστηρίζουμε τα τοπικά σύμ¬ 
φωνα στο βαθμό που μπορούν να 
διοχετεύσουν κοινοτικούς -όσο 
για τους εθνικούς δεν είναι τίπο¬ 
τα άλλο από έναν μύθο- πόρους 
για τη βιομηχανική ανάπτυξη, αλ¬ 
λά δεν μπορούμε να δεχτούμε ούτε 
κατά μια δραχμή, το χτύπημα του 
εργατικού μεροκάματου. 

Κρίνοντας συνολικά το σχέ¬ 
διο νόμου δεν μπορούμε παρά 
να διαπιστώσουμε τον αντι- 
δραστικό-αντεργατικό του 
χαραχτήρα 

Η κυβέρνηση μέσα από αυτό το 
σχέδιο νόμου έχει ένα και μόνο 
στόχο : 

Να ρίξει ακόμα πιο κάτω το ερ¬ 
γατικό μεροκάματο, στη βιομηχα¬ 
νία, να το εξισώσει με το “αλβα¬ 
νικό” μεροκάματο, πιστεύοντας ό¬ 
τι με αυτό τον τρόπο θα εξασφα¬ 
λίσει επενδύσεις και ανάπτυξη. 

Όμως δεν είναι αυτή η αιτία της 
αποβιομηχάνισης της χώρας. 

Το ύψος του εργατικού μεροκά¬ 
ματου στην Ελλάδα είναι το μι¬ 
κρότερο μέσα στην Ε.Ε, είναι ένα 
μεροκάματο “τριτοκοσμικού” χα¬ 
ρακτήρα μέσα στα πλαίσια της 
Ευρώπης. 

Και όμως επενδύσεις δεν γίνο¬ 
νται ! 

Γιατί σε αυτή τη χώρα κυριαρ¬ 
χεί στην οικονομία η γραμμή του 
αντιευρωπαικού- αντιβιομηχανι- 
κού σαμποτάζ, και στην πολιτική 
η γραμμή του αντιτούρκικου- α- 
ντιδυτικού μετώπου. 

Δεν μπορεί η κυβέρνηση να ζη¬ 
τάει από τους εργάτες να πεινά¬ 
σουν ακόμα πιο πολύ στο όνομα 
της “ανάπτυξης”, όταν η ίδια στη¬ 
ρίζει την καταστροφική-σαμποτα- 


ριστική δουλειά σε όλη τη βιομη¬ 
χανία της κλίκας του Λαλιώτη, 
του ψευτοΚΚΕ και του ΣΥΝ, ό¬ 
ταν στηρίζει με τον πιο σκανδα- 
λώδικο τρόπο τη μονοκρατορία 
στην οικονομία του Καγκεμπίτη 
Κόκκαλη, όταν δεν βάζει το 
μαχαίρι στο κόκκαλο στα προνό¬ 
μια, στις μίζες και στον παρασι¬ 
τισμό της διεφθαρμένης κρατικής 
γραφειοκρατίας, της στρατοκρα¬ 
τίας και του παπαδαριού. 

Δεν μπορεί η κυβέρνηση να ζη¬ 
τάει από τους εργάτες να πεινά¬ 
σουν ακόμα πιο πολύ, όταν ο ι¬ 
δρώτας τους γίνεται τρισεκατομ¬ 
μύρια όπλα, στο όνομα του πολέ¬ 
μου με τον “προαιώνιο” εχθρό, ε¬ 
ξυπηρετώντας έτσι τη ρώσικη πο¬ 
λιτική στα Βαλκάνια και στην Ευ¬ 
ρώπη. 

Το εργατικό κίνημα πρέπει να 
ανατρέψει αυτόν το νόμο. 

Αυτή η ανατροπή δεν μπορεί να 
γίνει, ούτε με την 24ωρη απεργία 
της ΓΣΕΕ μέσα στο κατακαλόκαι¬ 
ρο, ούτε με τα “αγωνιστικά συν¬ 
δικάτα” της ΕΣΑΚ που ζητούν 
μιά “άλλη πολιτική”. 


Γιατί αυτή η “άλλη” πολιτική, 
και όχι μόνο απο την πλευρά που 
δείξαμε στην αρχή του άρθρου, δεν 
είναι άλλη από την κυρίαρχη κρα- 
τικογραφειοκρατική, αντιευρωπα- 
ϊκή και ρωσόδουλη πολιτική, την 
κύρια υπεύθυνη για την πείνα των 
εργατών, ελλήνων και ξένων και 
την αποβιομηχάνηση της χώρας. 

Η πάλη για την ανατροπή αυ¬ 
τού του νόμου είναι πάνω από ό¬ 
λα πάλη για την υπεράσπιση της 
ενότητας της εργατικής τάξης, 
πάνω στην υπεράσπιση του μερο¬ 
κάματου και των δημοκρατικών 
της κατακτήσεων. 

Όσο και αν σήμερα οι συσχετι¬ 
σμοί που δημιούργησε κατά κύ¬ 
ριο λόγο ο σοσιαλφασισμός μέσα 
στο εργατικό κίνημα, δεν δίνουν 
τη δυνατότητα της ανατροπής αυ¬ 
τού του νόμου, εντούτοις γεννιού¬ 
νται όλες εκείνες οι προϋποθέσεις 
που ετοιμάζουν στην πράξη την 
εργατική αντίσταση. 

Οι αγώνες στο εργοστάσιο για 
το ψωμί και τη δημοκρατία είναι 
αναπόφευχτοι! 


Η στιγμή της 
διαγραφής του Μπέη 

Την ίδια ώρα που το πολιτικό πραξικόπημα του ψευτοΚΚΕ και 
του ΣΥΝ βρισκόταν σε εξέλιξη, έξω από τα σχολεία, ο Δ. Μπέης 
διαγραφόταν από το ΠΑΣΟΚ, σύμφωνα με τη δήλωση του ρωσόφι¬ 
λου Κ. Σκανδαλίδη. Ο Δ. Μπέης ανήκει στην παλιά εθνικιστική 
αυτοδυναμία και επιμένει να κατέβει για υποψήφιος δήμαρχος στην 
Αθήνα. Μια υποψηφιότητα που έρχεται σε σύγκρουση με το μέτω¬ 
πο ΣΥΝ-ΠΑΣΟΚ που εκφράζει η Μ. Δαμανάκη. Ουσιαστικά αυτή 
η κίνηση στο πολιτικό κέντρο της χώρας συσπειρώνει όλες τις α¬ 
ντιστάσεις ενάντια στον ΣΥΝ, και συνολικά ενάντια στο σοσιαλ- 
φασισμό. Γι’ αυτό, και αντιμετωπίστηκε με τη βία της διαγραφής. Η 
ευρωπαϊκή φράξια Σημίτη κάτω από την πολιτική ομηρεία του “ρώ- 
σου” Λαλιώτη, και γεμάτη αυταπάτες βάζει ακριβώς σα ζήτημα 
αρχής τη συμμαχία με τον ΣΥΝ, την ώρα που ο τελευταίος, μαζί με 
το ψευτοΚΚΕ, εξαπέλυε την πιο ισχυρή επίθεση του ενάντια στην 
κυβέρνηση μέσω του κινήματος των αδιόριστων. Αυτή η πολιτική 
τύφλα των Ευρωπαίων οφείλεται στο ότι βλέπουν σαν κύριο εχθρό 
τους, τους εθνικιστές μέσα στο ΠΑΣΟΚ. Έτσι, ο δήθεν ευρωπαίος 
ΣΥΝ παρουσιάζεται σαν ο μόνος σύμμαχος του Σημίτη. Έτσι η ευ¬ 
ρωπαϊκή φράξια προετοιμάζει δραστήρια την πτώση της, όσο πιο 
δραστήρια η υποψηφιότητα της Δαμανάκη επιτρέπει στους κνίτες 
του ΣΥΝ και τους ρώσους του ΠΑΣΟΚ, να αλώσουν τη βάση του 
ΠΑΣΟΚ και να διαμορφώσουν τους όρους για το κεντρικό πολιτι¬ 
κό μέτωπο στη χώρα. Κάθε νίκη των Ευρωπαίων δίνει τη θέση της 
σε άθλιες υποχωρήσεις και ήττες προετοιμάζοντας την επόμενη ε¬ 
πίθεση του σοσιαλφασισμού. 


Το σοβινιστικό και 
ρωσόδουηο δηκκι σε 
μέτωπο με το 
ψευτοΚΚΕ 

Αντιγράφουμε από τον Τύπο της Κυριακής, 28/6: “Μπορεί το ΑΗΚ- 
ΚΙ να στηρίζει κατά κανόνα “αντάρτες” του ΠΑΣΟΚ, για τηνΚαισα- 
ριανή πάντως προσανατολίζεται στον υποψήφιο του ΚΚΕ, Γ. Κατη- 
μερτζή. Γιατί αυτό έχει ειδικό ενδιαφέρον; Αιότι μέχρι τώρα, τα δύο 
κόμματα αντιμετώπιζαν “επιφυλακτικά” το ένα το άλλο σε πανελ¬ 
λαδικό επίπεδο. Και ίσως πρόκειται για μια αρχή προκειμένου να 
λιώσουν οι πάγοι... ”. 

Οι πάγοι λιώνουν στο στρατόπεδο του σοσιαλφασισμού όπου σφυ¬ 
ρηλατεί ται εντατικά η οικουμενικότητα. Το ψευτοΚΚΕ εδώ και αρ¬ 
κετό καιρό πλευρίζει το ΔΗΚΚΙ, θεωρώντας το ως γενικά προοδευ¬ 
τικό κόμμα, και ασκώντας “συντροφική” και “διαπαιδαγωγητική” 
κριτική. Το σοβινοφασιστικό και φιλορώσικο ΔΗΚΚΙ ήταν εύκολη 
δουλειά για τους “ξεσκολισμένους” πράκτορες του Κρεμλΐνου. 

Ο ΕΡΓΑΣ ΑΠΑΝΤΑ ΣΤΟΝ ΠΟΛΕΜΟ ΛΑΣΠΗΣ 


Λημοσιεύουμε την προκήρυξη που μοίρασαν αυτές τις μέρες 
στην Επισκευαστική Ζώνη, οι σύντροφοι του ΕΡΓΑΣ. Η 
προκήρυξη αυτή είναι απάντηση στις προβοκατόρικες επιθέ¬ 
σεις της ΕΣΑΚ απέναντι στο δημοκρατικό μέτωπο στη Ζώνη. 
Ταυτόχρονα, αναδεικνύει τη θέση της οργάνωσης στο θέμα 
της ιδιωτικοποίησης του ΟΛΠ. 

Στο ζήτημα αυτό, παρά το γεγονός ότι οι συνδικαλιστικές 
δυνάμεις μέσα στον ΟΛΠ ελέγχονται από εκείνη την πτέρυ¬ 
γα της ΠΑΣΚΕ που είναι αντίθετη στις ιδιωτικοποιήσεις, οι 
σοσιαλφασίστες του ψευτοΚΚΕ έχουν σοβαρό πρόβλημα να 
συγκροτήσουν ένα καταστροφικό μέτωπο στο Λιμάνι ανάμε¬ 
σα στους λιμενεργάτες, στους ναυτεργάτες και στους εργά¬ 
τες της Ζώνης. Και αυτό γιατί οι συνδικαλιστικές δυνάμεις 
της ΠΑΣΚΕ μέσα στον ΟΛΠ αντιστέκονται στη δημιουργία 
ενός τέτοιου μετώπου. Ταυτόχρονα, τα δύο ναυτεργατικά 
σωματεία που ελέγχουν, ΠΕΜΕΝ και ΣΤΕΦΕΝΣΟΝ, είναι 
απομονωμένα από τους ναυτεργάτες, ενώ στη Ζώνη η απομό¬ 
νωση της ΕΣΑΚ είναι στα μεγαλύτερα επίπεδα. Η παρέμβαση 
του ΕΡΓΑΣ για την αποκάλυψη του σοσιαλφασιστικού 
μετώπου της καταστροφής του Λιμανιού και η πάλη ενάντια 
του, είναι η καλύτερη εγγύηση για την ανάπτυξη ενός πραγ¬ 
ματικού δημοκρατικού και αναπτυξιακού μετώπου σε όλο το 
λιμάνι. 


ΟΛΟΙ ΕΝΩΜΕΝΟΙ ΓΙΑ ΤΗΝ 

ΑΛΛΑΓΗ ΣΤΟ ΣΥΝΔΙΚΑΤΟ 

ΚΑΙ ΤΗΝ ΑΝΑΠΤΥΞΗ ΤΗΣ 
ΖΩΝΗΣ 

Όχι στην προβοκατόρικη επίθεση 

της ΕΣΑΚ και των συμμάχων της 

Συνάδελφοι μεταλλεργάτες, 

Την προηγούμενη βδομάδα, σε μια 
συνέλευση της επιτροπής των 
Σκαλωσατζήδων, ο πρόεδρος του 
Συνδικάτου Πουντίδης, έβαλε σαν ό¬ 
ρο για να μιλήσει, την αποχώρηση 
από την αίθουσα του συν. Δ. Γουρ- 
νά, μέλους της Διοίκησης του Συν¬ 
δικάτου και προέδρου της Επιτρο¬ 
πής των Ηλεκτροσυγκολλητών, 
επειδή όπως είπε δεν μπορεί να μι¬ 
λάει μπροστά σε ...προβοκάτορες ! 

Όσο πλησιάζουμε στις εκλογές 
του Συνδικάτου, τόσο η ΕΣΑΚ και ο 
Πουντίδης προσωπικά θα κλιμακώ¬ 
νουν τις επιθέσεις τους απέναντι 
στους εργάτες και σε πρωτοπόρους 
συνδικαλιστές. 

Γιατί πιστεύουν ότι με αυτή τη μέ¬ 
θοδο θα μπορέσουν να εμποδίσουν 
το μεγάλο ρεύμα της αλλαγής και 
θα κρατήσουν τις καρέκλες τους, που 
σήμερα τρίζουν κάτω απο την αγα- 
νάχτηση όλων των μεταλλεργατών. 

Το τελευταίο διάστημα έχουν ε¬ 
ξαπολύσει μια μεγάλη εκστρατεία 
λάσπης και συκοφαντίας ενάντια σε 
στελέχη του ΕΡΓΑΣ και σε άλλους 
δημοκράτες συνδικαλιστές. Όπου 
βρεθούν και όπου σταθούν προσπα¬ 
θούν με κάθε είδους ψέμματα που 
γεννάει ο αρρωστημένος εγκέφαλός 
τους, να “πείσουν” τους συνάδελ¬ 
φους να μην έρθουν μαζί μας. 

Αυτό που έκαναν με τον συν. 
Γουρνά είναι η κλιμάκωση αυ¬ 
τής της επίθεσης. 

Και είναι το μεγαλύτερο δείγ¬ 
μα της ταραχής τους και της α¬ 
πομόνωσής τους από τον κλάδο. 

ΟΜΩΣ 

Οι ναζιστικού χαραχτήρα προπα¬ 
γάνδες δεν περνάνε στο Λιμάνι! 

Γιατί η κατάσταση σήμερα έχει 
αλλάξει! 

Γιατί οι συνάδελφοι ενωμένοι α¬ 
παιτούν την αλλαγή στη πορεία του 
Συνδικάτου ! 

Γιατί όλοι σήμερα γνωρίζουν τον 
προβοκατόρικο ρόλο που παίζουν 
στη Ζώνη οι κομματικοί υπάλληλοι 
του Περισσού ! 

Όλοι γνωρίζουν πως η ΕΣΑΚ χρη¬ 
σιμοποίησε το Συνδικάτο και τα αι¬ 
τήματα των εργατών για να κάνει 
μια πολιτική καταστροφής και κλει¬ 
σίματος της Ζώνης, προσπαθώντας 
με κάθε τρόπο να διώξει τα καρά¬ 
βια. 

Γιατί έτσι απαιτούσε το κόμμα 
τους, το λεγόμενο ΚΚΕ και η με¬ 


σαιωνική-αντιευρωπαϊκή γραμμή 
του. 

Ότι στη χώρα μπορούσε να ζήσει 
και να αναπτυχθεί μέσα στα πλαί¬ 
σια της Ε.Ε, έπρεπε για αυτούς να 
πεθάνει. 

Για να το πετύχουν αυτό έφτιαξαν 
την “θεωρία”, ότι η ιδιωτική ιδιοχτη- 
σία είναι δεξιά και η κρατική είναι 
αριστερά. 

Έτσι αναδείχτηκαν σε μαχη¬ 
τικούς υποστηριχτές των κρατι¬ 
κοποιήσεων, σε μαχητικούς υπο- 
στηριχτές δηλαδή των προνομί¬ 
ων των κρατικών υπαλλήλων 
και της διεφθαρμένης κρατικής 
γραφειοκρατίας, που για χρόνια 
ολόκληρα καταδυναστεύει τους 
εργάτες και τη χώρα. 

Και αυτό το έκαναν γιατί οι κρα¬ 
τικοποιήσεις στην Ελλάδα είναι η 
καλύτερη μέθοδος για να κλείσει ότι 
έχει μείνει ακόμα όρθιο στη βιομη¬ 
χανία. 

Οι εργάτες μέσα στον καπιταλι¬ 
σμό δεν έχουν καμιά “δημόσια πε¬ 
ριουσία”. 

Ούτε οι κρατικές τράπεζες, ούτε 
οι κρατικές βιομηχανίες, ούτε οι ΔΕ- 
ΚΟ, είναι δικές μας. 

Όταν αυτές κλείνουν τους ισολο¬ 
γισμούς τους ποτέ δεν κάλεσαν ένα 
εργάτη να του δώσουν το μερίδιο του 
από την ...περιουσία που του αναλο¬ 
γεί ! 

Αντίθετα, αυτές είναι που κάθο¬ 
νται στο σβέρκο των εργατών. 

Γιατί εμείς είμαστε αυτοί, που δί¬ 
νουμε από τον ιδρώτα μας για να 
πληρώνονται τα ιδιαίτερα προνόμια 
των κρατικών υπαλλήλων, που με 
τόσο φανατισμό υποστηρίζει η Ε¬ 
ΣΑΚ και μας καλεί μάλιστα να τα 
υποστηρίξουμε και εμείς με απεργί- 
ες-συμπαράστασης που δεν εξυπη¬ 
ρετούν σε τίποτα τα συμφεροντά μας 
στο Λιμάνι. 

Για τους εργάτες αριστερά εί¬ 
ναι η πάλη για την ανάπτυξη της 
βιομηχανίας για την υπεράσπι¬ 
ση του ψωμιού και των δικαιω¬ 
μάτων μας. 

Γιατί ξέρουμε πως η πρόοδος και 
ο πολιτισμός έρχεται μέσα από την 
ανάπτυξη και όχι μέσα από την κα¬ 
ταστροφή. 

Το βασικό λοιπόν κριτήριο απένα¬ 
ντι στην κάθε ιδιωτικοποίηση είναι 
το αν αυτή προωθεί την ανάπτυξη ή 
όχι, το αν περιφρουρούνται ή όχι τα 
εργατικά δικαιώματα. 

Και αυτό είναι ζήτημα πάλης του 
εργατικού κινήματος. 

Έτσι πρέπει να σταθούμε και α¬ 
πέναντι στην ιδιωτικοποίηση του 
ΟΛΠ. 

Δεν υπάρχει κανείς που να μπο¬ 
ρεί να υποστηρίξει σοβαρά πως το 


Λιμάνι και η Ζώνη θα μπορούσαν να 
αναπτυχθούν κάτω από το καθεστώς 
της διεφθαρμένης κρατικής γραφειο¬ 
κρατίας, που για χρόνια ολόκληρα 
αποτέλεσε τη γάγραινα στον ΟΛΠ. 

Ιδιαίτερα στην Ζώνη η κρατική 
αυτή γραφειοκρατία αποτέλεσε έναν 
από τους πιό αντιδραστικούς και α¬ 
ναπαραγωγικούς παράγοντες. 

Η αλλαγή στο ιδιοχτησιακό 
καθεστώς του ΟΛΠ, αν συνοδευ¬ 
τεί από την πάλη των εργατών, 
για συγκεκριμένους όρους που 
θα εξασφαλίζουν τη λειτουργία 
και την ανάπτυξη της Ζώνης και 
τα δικαιώματα των Λιμενεργα¬ 
τών, τότε πραγματικά θα μπο¬ 
ρούσε να είναι ένα θετικό γεγο¬ 
νός. 

Βασική προϋπόθεση γι’ αυτό 
είναι να μην περάσει το Λιμάνι 
στα χέρια του Κόκκαλη, όπως έ¬ 
χει διαρεύσει στον Τύπο. 

Γιατί μιά τέτοια ιδιωτικοποίηση 
στα χέρια του πιο παρασιτικού και 
ξενόδουλου κεφάλαιου θα είναι κα¬ 
ταστροφή για τη Ζώνη και το Λιμά¬ 
νι ολόκληρο. 

Η ΕΣΑΚ με την “πάλη” απέναντι 
στις ιδιωτικοποιήσεις στοχεύει στην 
καταστροφή της Ζώνης, των Ναυ¬ 
πηγείων και όλης της βιομηχανίας. 

Για παράδειγμα τα μεγάλα ναυ¬ 
πηγεία. 

Αν είχε περάσει η γραμμή της, σή¬ 
μερα θα ήταν όλα κλειστά και η α¬ 
νεργία στη Ζώνη θα ήταν τεράστια. 

Δεν υπάρχει πιο ακρο-δεξιά πολι¬ 
τική από αυτό. 

Γιατί η ΕΣΑΚ και το κόμμα της 
για ένα πράγμα ενδιαφέρεται: 

Να δυναμώσει τις θέσεις της 
μέσα στο κράτος σε συνεργασία 
με τις πιο αντιευρωπαϊκές δυνά¬ 
μεις μέσα στην Κυβέρνηση, μέ¬ 
σα στο ΠΑΣΟΚ, στην Ν.Δ και 
στα άλλα κόμματα και να οδη¬ 
γήσει την χώρα με την έξοδο α¬ 
πό την Ευρώπη, σε ένα φασισμό 
βαλκανικού τύπου. 

Συνάδελφοι, 

Η Ζώνη έχει σήμερα ανάγκη από 
μια άλλη συνδικαλιστική πραχτική. 

Για χρόνια ολόκληρα, βήμα-βήμα 
η ΕΣΑΚ προσπάθησε να χτυπήσει 
παραγωγικά τη Ζώνη, να της κλεί¬ 
σει τον δρόμο στον εκσυγχρονισμό. 

Από την άλλη μεριά για να εξα¬ 
σφαλίσει ένα μέτωπο με την εργο¬ 
δοσία σε αυτή την καταστροφική της 
πολιτική, άφησε τους συνάδελφους 
ουσιαστικά χωρίς συνδικαλιστική 
κάλυψη πάνω στα καράβια, με απο¬ 
τέλεσμα σήμερα να καταπατιέται η 
σύμβαση και το Συνδικάτο σαν 
θεσμός να έχει ξεπέσει στα μάτια 
των συναδέλφων. 

Η ενότητα των πέντε συνδικα¬ 
λιστών της αντιπολίτευσης, με¬ 
λών του Δ.Σ του Συνδικάτου και 
η πρότασή τους στη βάση ενός 
συγκεκριμένου προγράμματος 
για τη συγκρότηση ενός ενιαίου 
ψηφοδελτίου, είναι σήμερα η μο¬ 
ναδική διέξοδος για την αναγέν¬ 
νηση του Συνδικάτου, για την υ¬ 
ποστήριξη των δικαιωμάτων μας 
και την ανάπτυξη της Ζώνης. 

Γι’ αυτό και η ΕΣΑΚ χτυπάει με 
μανία αυτή την ενότητα προσπαθώ¬ 
ντας να την παρουσιάσει σα μια ...κυ¬ 
βερνητική επίθεση απέναντι στο “α¬ 
γωνιστικό” συνδικάτο και τη Ζώνη. 

Δεν κάνει όμως τον κόπο να α¬ 
σχοληθεί με τις θέσεις και το πρό¬ 
γραμμα της ενότητάς μας. 

Όλη την ...επηχειρηματολογία της 
τη στηρίζει στο ότι ξαφνικά τα στε¬ 
λέχη του ΕΡΓΑΣ έγειναν ...μυστικοί 
κυβερνητικοί υπάλληλοι!!! 

Έτσι γράφουν στην τελευταία 
προκήρυξη που κυκλοφόρησαν. 

Το ξαναλέμε, δεν ταιριάζει στο ερ¬ 


γατικό μας ήθος να ασχολούμαστε 
με τις βλακείες των αρρωστημένων 
εγκεφάλων των καθοδηγητών της 
ΕΣΑΚ. 

Για μας, το βασικό είναι το 
μέλλον της Ζώνης και η προο¬ 
πτική των συναδέλφων. 

Και πιστεύουμε πως μπορού¬ 
με να φτιάξουμε ένα καλύτερο 
μέλλον. 

Γιατί η Ζώνη είναι η μοναδική 
επισκευαστική μονάδα μέσα στην 
Ευρώπη και με ένα εργατικό δυ¬ 
ναμικό, που δεν υπάρχει πουθένα 
τέτοιο σε πείρα και γνώση. 

Με μιά σωστή πολιτική και 
με τους αγώνες μας, μπορούμε 
να εκσυγχρονίσουμε παραγω¬ 
γικά τη Ζώνη, να αξιοποιήσου- 
με όλους τους κοινοτικούς 
πόρους και να προχωρήσουμε 
μπροστά. 

Μπορούμε να κάνουμε το 
Συνδικάτο μας πραγματικό δη¬ 
μοκρατικό σπίτι όλων των ερ¬ 
γατών, τέτοιο που να αποχτή- 
σει το χαμένο ταξικό του κύ¬ 
ρος απέναντι σε εργοδότες και 
εργάτες. 

Μπορούμε να επιβάλλουμε τη 
διατήρηση και την παραπέρα α¬ 
νάπτυξη των δικαιωμάτων μας. 
Να επιβάλλουμε την εφαρμογή 
της σύμβασης, την αξιοπρέπεια 
και τη δικαιοσύνη στη δουλειά. 

Αυτούς τους στόχους υπηρε¬ 
τεί η ενότητα μας. 

Και εκεί καλούμε να ενωθούν Ο¬ 
ΛΟΙ οι συνάδελφοι ανεξάρτητα α¬ 
πό πολιτική και κομματική τοπο¬ 
θέτηση, για να πάμε μπροστά. 

Συνάδελφοι, 

Απέναντι σε αυτή τη δημοκρα- 
τική-εργατική ενότητα που σας 
καλούμε, στέκεται μια άλλη ενό¬ 
τητα ή καλύτερα η λυκοσυμμαχία 
της κλίκας Πουντίδη με τους δή¬ 
θεν ανεξάρτητους των Πολίτη- 
Παρασκευά. 

Γράφουμε για δήθεν ανεξάρτη¬ 
τους, γιατί η παράταξη αυτή παρά 
το γεγονός ότι έχει συσπειρώσει 
μερικούς συναδέλφους πραγματι¬ 
κά ανεξάρτητους που δεν δέχονται 
το κομματικό καπέλλο της ΕΣΑΚ 
στο Συνδικάτο, δεν είναι και τόσο 
...ανεξάρτητη. 

Δεν είναι τυχαίο το γεγονός 
πως σε όλη τη διετία, ο Πολί¬ 
της και ο Παρασκευάς βρέθη¬ 
καν χέρι-χέρι με τον Πουντί¬ 
δη σε ΟΛΑ τα βασικά ζητήμα¬ 
τα, ακόμα και σε κοινό ψηφο¬ 
δέλτιο, στην Επιτροπή των Η¬ 
λεκτροσυγκολλητών. 

Στην τελευταία προκήρυξη που 
κυκλοφόρησαν, καλύπτουν τους 
τραμπουκισμούς του Πουντίδη και 
τον στηρίζουν σε όλη του τη δρά¬ 
ση, όταν καλούν σε αγώνα ενάντια 
στην ...ΟΝΕ και μας πληροφορούν 
ότι οι απεργίες δεν διώχνουν τα 
καράβια, κάνοντας μάλιστα και 
κριτική ...στην πλειοψηφία ότι δεν 
κάνει και πολλές απεργίες. 

Πραγματικά θα μπορούσε να 
σκεφτεί κανείς πως ο συνδυασμός 
αυτός φτιάχτηκε από τον Πουντί¬ 
δη για να κόψει το ρεύμα των συ¬ 
ναδέλφων προς μιά πραγματική α¬ 
ντιπολίτευση. 

Παρά το γεγονός πως ο Πουντί¬ 
δης αξιοποιεί σε αυτή την κατεύ¬ 
θυνση τον συνδυασμό των Πολί- 
τη-Παρασκευά, δεν πιστεύουμε 
πως είναι δικό του κατασκεύασμα. 

Στην πραγματικότητα, η ΕΣΑΚ 
αξιοποιεί τη γενικότερη συμμαχί- 
α του κόμματός της με την Καρα- 
μανλική Ν.Δ., μια συμμαχία που 
έκανε σε όλα τα αντιευρωπαϊκά 
“κινήματα”. 

Γι’ αυτό λέμε για δήθεν ανεξάρ- 


ΤΗΣ ΕΣΑΚ 

τητους. 

Γιατί ο συνδυασμός αυτός, παρά 
τα “ανεξάρτητα” κηρύγματά του, 
καθοδηγήται μέσω του Πολίτη από 
την πιο αντιδραστική πτέρυγα της 
Ν.Δ., την Καραμανλική, με την ο¬ 
ποία ήταν υποψήφιος στις προηγού¬ 
μενες δημοτικές εκλογές στον συν¬ 
δυασμό του Μελά στο Κερατσίνι και 
μέσω του Παρασκευά από παραεκ¬ 
κλησιαστικές οργανώσεις που θέ¬ 
λουν να πουλήσουν “καθοδήγηση” 
στους εργάτες, αναβιώνοντας την 
παλιά φασιστική, λεγάμενη “χρι¬ 
στιανική ΓΣΕΕ”. 

Σήμερα ο συνδυασμός αυτός έχει 
εξαπολύσει μαζί με την ΕΣΑΚ μια 
επίθεση λάσπης και συκοφαντίας ε¬ 
νάντιά μας, αναμασώντας συντονι¬ 
σμένα τα “επιχειρήματα” του Που¬ 
ντίδη. 

Ταυτόχρονα είναι υποχρεωμένος 
να εμφανίζεται με κάποια “εξ α¬ 
παλών ονύχων κριτική” απέναντι 
στην ΕΣΑΚ για να συσπειρώσει τη 
δίκιά σας αντίθεση και να σας ε¬ 
μποδίσει να έρθεται μαζί μας. 

Λειτουργούν δηλαδή σα συγκοι- 
νωνούντα δοχεία. 

Παριστάνουν την αντιπολί¬ 
τευση για να μαζεύουν τη δυσα¬ 
ρέσκεια των συναδέλφων και 
την ξαναγυρίζουν πίσω στον 
Πουντίδη. 

Καλούμε τους συναδέλφους να 
μην πέσουν σε αυτή την καλοστη¬ 
μένη παγίδα. 

Οι δήθεν ανεξάρτητοι δεν έ¬ 
χουν καμιά διαφορά στο πρό¬ 
γραμμά τους και στην ταχτική 
τους από την κλίκα του Πουντί¬ 
δη. 

Αυτό πρέπει να προσέξουν οι συ¬ 
νάδελφοι για να καταλάβουν την 
παγίδα. 

Καλούμε όλους όσους είναι ε¬ 
γκλωβισμένοι σε αυτόν τον συνδυα¬ 
σμό και θέλουν την αλλαγή στο 
Συνδικάτο, να έρθουν μαζί μας για 
να δώσουν πραγματικά την πάλη. 

Συνάδελφοι, 

Καμιά συκοφαντία, καμιά μανού¬ 
βρα του μαύρου αντεργατικού με¬ 
τώπου Πουντίδη-Πολίτη δεν μπο¬ 
ρεί να γυρίσει τα πράγματα πίσω. 

Από άκρη σε άκρη στο Λιμάνι, οι 
μεταλλεργάτες απαιτούν την αλλα¬ 
γή στη πορεία του Συνδικάτου ! 

Αυτή την αλλαγή μπορεί σή¬ 
μερα να την εγγυηθεί ο ΕΡΓΑΣ. 

Η εκλογική μας ενότητα, ανοίγει 
τον δρόμο για την ενότητα όλων 
των συναδέλφων, για τη δημιουρ¬ 
γία ενός δυνατού ψηφοδελτίου νί¬ 
κης ικανού να φέρει τη μεγάλη δη¬ 
μοκρατική αλλαγή και την ανάπτυ¬ 
ξη στη Ζώνη. 

Συσπειρωθείτε γύρω από το ψη¬ 
φοδέλτιο των δυνάμεων της αλλα¬ 
γής. 

Περιφρονήστε την Γκαιμπελίστι- 
κου τύπου συκοφαντική εκστρατεία 
της ΕΣΑΚ και των συμμάχων της. 

Περιφρουρήστε τη δημοκρατική 
πορεία του Συνδικάτου, εμποδίζο¬ 
ντας κάθε προβοκατόρικη ενέργεια, 
που θα κάνει η παράταξη της ΕΣΑΚ 
για να εμποδίσει να εκφραστεί η θέ¬ 
λησή σας για αλλαγή στις εκλογές. 

Ένας τρόπος υπάρχει γι’ αυ¬ 
τό : 

Η αποφασιστική σας οργάνω¬ 
ση και συσπείρωση γύρω από τις 
δυνάμεις της αλλαγής ! 

Μπροστά στη δύναμη του δί¬ 
κιου και της πάλης των οργα¬ 
νωμένων εργατών, όλοι οι αντι¬ 
δραστικοί δεν είναι τίποτα άλ¬ 
λο παρά χάρτινες τίγρεις ! 

ΝΕΑ ΑΝΑΤΟΛΗ 


ΠΑΡΑΣΚΕΥΗ 3 ΙΟΥΛΗ 1998 


Ο βρωμερός Κλίντον νομιμοποιεί 
τη σφαγή της Τιέν Αν Μεν 
Ισχυροποιεί το ρωσοκινέζικο άξονα 


Ο Κλίντον πραγματοποίησε εννιαήμερη επίσκεψη στην Κί¬ 
να, παρά την αντίθεση του πολιτικού κόσμου και της κοινής 
γνώμης στην Αμερική. Η φιλορώσικη και φιλοκινέζικη πολιτι¬ 
κή του αμερικανού προέδρου έφτασε στο σημείο να νομιμο¬ 
ποιήσει με την επίσκεψη του τους σφαγείς του Πεκίνου και 
να σπάσει τη διεθνή απομόνωση τους μετά τα γεγονότα της 
Τιεν Αν Μεν. Για άλλη μια φορά ο Κλίντον πριμοδότησε το 
σοσιαλιμπεριαλισμό. 


Υπήρχαν πολλοί λόγοι για να 
μην πάει ο Κλίντον στο Πεκίνο. 
Ο πρώτος λόγος ήταν ότι ο Κινέ¬ 
ζος πρόεδρος Ζιανγκ Ζεμίν και ο 
Γέλτσιν σε συνάντηση τους τον 
Απρίλη του περασμένου χρόνου 
είχαν υπογράψει κοινή πολιτική 
διακήρυξη που σήμαινε τη χάρα¬ 
ξη κοινής εξωτερικής πολιτικής 
πάνω στο αξίωμα ότι “δεν μπο¬ 
ρούμε να δεχθούμε καμία υπερδύ- 
ναμη να ελέγχει μόνη της τον 
πλανήτη”, διακήρυξη που ουσια¬ 
στικά σήμαινε την κήρυξη του πο¬ 
λέμου στις ΗΠΑ, αφού και η Κί¬ 
να θέλει να είναι μία υπερδύναμη 
που ελέγχει τον πλανήτη. Ο δεύ¬ 
τερος λόγος ήταν ότι η Κίνα δεν 
είναι ο σταθεροποιητικός παρά¬ 
γοντας στην Ασία, όπως θέλει να 
πείσει ο Κλίντον τους Αμερικά- 
νους, για να αποδείξει τις αγαθές 
του προθέσεις. Η Κίνα είναι μία 
επιθετική υπερδύναμη στην περιο¬ 
χή, με την οποία οι ΗΠΑ ήρθαν 
σε σύγκρουση στέλνοντας δύο α¬ 
μερικάνικα αεροπλανοφόρα στα 
στενά της Ταϊβάν όταν η Κίνα θέ¬ 
λησε να κινηθεί εναντίον της για 
να αποδείξει και έμπρακτα ότι εί¬ 
ναι επαρχία της. Η Κίνα αμφισβη¬ 
τεί την ανεξαρτησία της Ταϊβάν 
και θέλει να την προσαρτήσει, και 
για να ελέγχει τους θαλάσσιους 
δρόμους από τους οποίους τροφο¬ 
δοτείται η Ιαπωνία. Ο τρίτος ή¬ 
ταν ότι η Κίνα δεν έχει συμπλεύ- 
σει με την πολιτική των ΗΠΑ 
στον τομέα του περιορισμού των 
πυρηνικών στον Τρίτο Κόσμο, 


τροφοδοτώντας το Ιράν και το 
Πακιστάν με εξαρτήματα και τε¬ 
χνογνωσία. Ο τέταρτος ήταν ότι η 
κινέζικη ηγεσία δεν έχει δηλώσει 
ότι η σφαγή της Τιεν Αν Μεν ή¬ 
ταν ένα λάθος, αλλά υποστηρίζει 
αυτή τη σφαγή, συνεχίζει τα βα¬ 
σανιστήρια των κρατουμένων, φυ¬ 
λακίζει αντιφρονούντες, και 
πουλάει ανθρώπινα όργανα για να 
συντηρήσει την πολεμική της μη¬ 
χανή. 

Κανένας από αυτούς τους λόγους 
δεν σταμάτησαν τον Κλίντον, ό¬ 
πως δεν τον είχαν εμποδίσει το 
1994 να αποκαταστήσει το καθε¬ 
στώς του συνδεδεμένου μέλους της 
Κίνας με τον Παγκόσμιο Οργανι¬ 
σμό Εμπορίου, αποσυνδέοντας αυ¬ 
τό το θέμα από την υποχρέωση της 
Κίνας για σεβασμό των ανθρωπί¬ 
νων δικαιωμάτων. Με την ίδια ευ¬ 
χαρίστηση χαιρέτισε αργότερα την 
παράδοση του Χονγκ-Κονγκ. 

Ο Κλίντον επέμεινε στην επίσκε¬ 
ψη του στην Κίνα με το επιχείρη¬ 
μα ότι δεν εξυπηρετεί τα στρατη¬ 
γικά συμφέροντα της Αμερικής να 
απομονώσει την Κίνα, αλλά αντί¬ 
θετα πρέπει να επιδιώξει συμμαχί- 
α μαζί της. Τι νόημα όμως έχει μία 
συμμαχία με ένα διακηρυγμένο ε¬ 
χθρό; Αυτό μόνο ο Κλίντον μπορεί 
να το απαντήσει, ο οποίος άλλω¬ 
στε διατηρούσε από παλιά αγαστές 
σχέσεις με τους Κινέζους, όπως α- 
πόδειξαν τα στοιχεία που ήρθαν 
στη δημοσιότητα για παράνομες 
χρηματοδοτήσεις της προεκλογι¬ 
κής εκστρατείας του Κλίντον από 


στρατοκράτες κινέζους δισεκα- 
τομμυριούχους, στην ουσία από το 
“Κ”.Κ. Κίνας. 

Έτσι, και ενώ σύμφωνα με τα 
στοιχεία της Διεθνούς Αμνηστί¬ 
ας, τουλάχιστον 250 αντιφρονού- 
ντες είναι ακόμα στη φυλακή ε¬ 
πειδή συμμετείχαν στα γεγονότα 
του 1989, ο Κλίντον δέχτηκε να 
παραστεί στην τελετή υποδοχής 
που ετοίμασε η κινέζικη ηγεσία 
στην ίδια πλατεία που έγινε η 
σφαγή. Απέρριψε αίτημα αυτών 
των κινέζων αντιφρονούντων να 
συναντηθεί μαζί τους, γιατί κάτι 
τέτοιο θα τον ανάγκαζε να καταγ¬ 
γείλει το φασιστικό καθεστώς της 
Κίνας. Ανανέωσε τη ρήτρα του 
περισσότερο ευνοούμενου κρά¬ 
τους για την Κίνα, που σημαίνει 
για το κινέζικο καθεστώς διευκο¬ 
λύνσεις στο εμπόριο με την Αμε¬ 
ρική. Υπέγραψε εμπορικές συμφω¬ 
νίες ύψους 2 δις δολαρίων, η με¬ 
γαλύτερη από τις οποίες αφορά 
την αγορά από την Κίνα 27 επι¬ 
βατικών αεροσκαφών τύπου Βοβ- 
ίη§. Υπέγραψε επίσης συμφωνία 
συνεργασίας στον τομέα της πυ¬ 
ρηνικής τεχνολογίας για ειρηνι¬ 
κούς σκοπούς. 

Η επικράτηση του Κλίντον στην 
ηγεσία των ΗΠΑ και η άνεση με 
την οποία ασκεί τη φιλορώσικη 
πολιτική του δεν είναι καθόλου 
άσχετη με το συνολικό υφεσιασμό 
της Δύσης απέναντι στη Ρωσία, 
και τις αυταπάτες που τρέφει με¬ 
τά το “τέλος του Ψυχρού Πολέ¬ 
μου”. Οι διαρκείς υποχωρήσεις 
της Δύσης στη Ρωσία, και βέβαια 
η βοήθεια που δίνουν άνθρωποι 
σαν τον Κλίντον στην ανάπτυξη 
του ρωσοκινέζικου άξονα, απλά 
ανοίγει το δρόμο στο θερμό πό¬ 
λεμο της Ρωσίας ενάντια στην 
Ευρώπη, και της Κίνας ενάντια 
στην Ιαπωνία. 


Ο ελληνικός 
σοβινισμός με τους 
κινέζους 
σοσιαλφασίστες 


Ο Κλίντον επισκέπτεται την Κί¬ 
να και η Ελλάδα την ανακηρύσ- 
σει τιμώμενη χώρα στην 63η Διε¬ 
θνής Έκθεση της Θεσσαλονίκης 
που θα πραγματοποιηθεί από τις 
5 εώς τις 14 Σεπτεμβρίου. Κατά τη 
διάρκεια παρουσίασης της γενι¬ 
κής έκθεσης του Σεπτεμβρίου η 
διοίκηση της ΗΕΕΕΧΡΟ επισήμα- 
νε πως η επιλογή της ασιατικής 
χώρας “αποτελεί συνέχεια διμε¬ 
ρών επαφών σε κυβερνητικό και 
εταιρικό επίπεδο”, ενώ αναφέρθη¬ 
κε ότι εξετάζεται η διοργάνωση 
έκθεσης ελληνικών επιχειρήσεων 
στη Σαγκάη. Ο Πάγκαλος δουλεύ¬ 
ει εδώ και καιρό τη σύνδεση με 
το ρωσοκινέζικο άξονα 
Ελλάδα και Κλίντον μαζί για να 
βοηθήσουν τους σφαγείς της Τιεν 
Αν Μεν να συνεχίσουν το “ιερό 
τους έργο”. 


Ρωσία· Τζουγκάνοβιτς 


Από τον καιρό ακόμη της όξυνσης του Βοσνιακού, όταν όλοι πί¬ 
στευαν πως η συμπόρευση Μόσχας-Μιλόσεβιτς ήταν στρατηγικού 
χαρακτήρα, η ΟΑΚΚΕ επέμενε πως η σύμπλευση αυτή, τουλάχιστον 
από την πλευρά της Μόσχας, ήταν τακτική και πως στρατηγικά η 
Ρωσία ήθελε να τον ρίξει και να ανεβάσει στην εξουσία έναν πιο 
“δικό” της, όπως τον Πάνιτς ή τον Ντράσκοβιτς. 

Το ότι έτσι είχαν τα πράγματα φάνηκε με τον καιρό, ιδιαίτερα τώ¬ 
ρα τελευταία με το ζήτημα του Κόσοβου, όπου η Ρωσία ψήφισε στον 
ΟΗΕ υπέρ των κυρώσεων κατά της Γιουγκοσλαβίας. 

Φάνηκε όμως και σε μια άλλη περίπτωση; Είναι η υπονόμευση της 
εξουσίας του Μιλόσεβιτς από τον αντίπαλό του πρόεδρο του Μαυρο¬ 
βούνιου Τζουγκάνοβιτς, το Δούρειο Ίππο της Ρωσίας μέσα στη γιου¬ 
γκοσλάβικη ομοσπονδία. 

Αυτή την εκτίμηση έρχεται να επιβεβαιώσει ένα άρθρο στην “Ε¬ 
λευθεροτυπία” (21-6-98), στο οποίο, κάτω από τον εύγλωττο τίτλο 
“Ρωσικό Παρών”, γράφονται τα εξής: 

«Αλλά και ο Μιλόσεβιτς δεν είναι στα μάτια των Ρώσων αυτός 
που στο πρόσωπό του ενσαρκώνεται η έννοια του “σέρβου αδελφού”. 
Στη Μόσχα το ξέρουν ότι ο γιουγκοσλάβος πρόεδρος, “τέρας αγνω¬ 
μοσύνης” απέναντι στη Ρωσία, έχει μια “ανομολόγητη επιθυμία”: να 
εντάξει τη χώρα του στο ΝΑΤΟ. “Αληθινό φίλο της Ρωσίας” θεω¬ 
ρούν τον πρόεδρο του Μαυροβούνιου Μίλο Ντζουκάνοβιτς. τον πιο 
επικίνδυνο πολιτικό αντίπαλο του Μιλόσεβιτς. τακτικό τελευταία 
επισκέπτη της Μόσχας...» 

Νομίζουμε πως το πράγμα μιλάει από μόνο του και δε χρειάζεται 
να προσθέσουμε εμείς τίποτε παραπάνω. 




Ο Φλωράκης αγκαλιά με 
τον κλασικό φασισμό 
ενάντια στη βιομηχανία 

Ο νέος και χειρότερος φασισμός, ο σοσιαλφασισμός που τα τε 
λευταία χρόνια έχει κάνει ορμητικά την εμφάνισή του στην 
πολιτική ζωή της χώρας, βρίσκει και συμμαχεί με τον παλιό κλασικό 
φασισμό. Αυτό που ενώνει τους δυο φασισμούς είναι ο κοινός αγώ¬ 
νας ενάντια στην πρόοδο. Οι δυο φασισμοί συναντούνται όταν πρό¬ 
κειται να χτυπηθεί η βιομηχανική ανάπτυξη της χώρας ή στα κάθε 
είδους αντιδραστικά κινήματα που οργανώνει και καθοδηγεί ο σο- 
σιαλφασισμός. 

Έτσι και στην περίπτωση της ΤνΧ στα μεταλλεία της Χαλκιδικής 
ο παλιός φασίστας εργοδηγός του Μποδοσάκη και πρωτοπαλλίκαρό 
του στο μεγάλο αγώνα του Μαδέμ Λάκκο Ν. Μήτσου, ανταμώνει με 
τον ξεσκολισμένο γεροπράχτορα της Μόσχας Φλωράκη. 

Στα μέσα του περασμένου μήνα ο Φλωράκης επισκέφτηκε την περιο¬ 
χή που βρίσκονται τα μεταλλεία της Χαλκιδικής σε μια προσπάθεια 
να ξεσηκώσει πάλι ένα αντιδραστικό κίνημα ενάντια στην έγκριση 
της μελέτης περιβαλλοντικών επιπτώσεων και της μελέτης χωροθέ- 
τησης και σκοπιμότητας που στο τέλος περίπου του Ιούνη θα κατα¬ 
θέσει η καναδική εταιρεία στο ΥΠΕΧΩΔΕ. Όπως έκανε και τον 
περασμένο Νοέμβρη η Παπαρήγα όταν επισκέφτηκε την περιοχή, έ¬ 
τσι και τώρα ο Φλωράκης προσφέρει την αναγκαία πολιτική κάλυψη 
στο Μήτσου ώστε να συνεχίσει τον πόλεμο φθοράς που έχει ξεκινή¬ 
σει αυτός με την παρουσία ελάχιστων κατοίκων της Ολυμπιάδας σε 
ένα φυλάκιο πάνω στο δρόμο που οδηγεί προς μια από τις εισόδους 
των μεταλλείων. 

Ο Μήτσου υποδέχθηκε το Φλωράκη με τα παρακάτω λόγια; “Παλεύ¬ 
ουμε χρόνια. Από το ’95 δεν επιτρέπουμε πλέον να δουλέψουνε τα 
επικίνδυνα μεταλλεύματα... πιο πέρα υπάρχουν μακεδονικοί τάφοι... ” 
(Ριζοσπάστης. 11-6). Και ανταπαντά ο Φλωράκης; “...Αυτό που κά¬ 
νουν και ξεπουλάνε στην καναδική εταιρεία τα μεταλλεία, θα είναι 
καταστροφή για το περιβάλλον και την περιοχή. Αυτή η περιοχή 
πρέπει να έχει άλλη προοπτική...”.(στο ίδιο). Και κλείνει ο Μήτσου; 
“...Είμαστε κατενθουσιασμένοι που ήρθε...δεν θα επιτρέψουμε να 
φτιαχτεί εργοστάσιο χρυσού εδώ. Η κυβέρνηση οφείλει να δώσει 
λύση. Αν θέλει εργοστάσιο χρυσού, να πάει εκεί που βρίσκει κοινω¬ 
νική συναίνεση. Εδώ όχι”.(Στο ίδιο). “Ενισχύστε το ΚΚΕ ” είναι η 
τελευταία προτροπή του Φλωράκη. “Τώρα ξέρουμε τι πρέπει να κά¬ 
νουμε”, είναι η απάντηση του Μήτσου (στο ίδιο). 

Η προγονολατρεία, η ανάπτυξη ενός υποτυπώδους έως ανύπαρ- 
χτου τουρισμού και πάνω από όλα η καταστροφή της βιομηχανικής 
ανάπτυξης της περιοχής. Η εμπόδιση της μεγαλύτερης επένδυσης 
που έχει γίνει τα τελευταία χρόνια στην Ελλάδα. Αυτής που θα συ¬ 
νεχίσει να θρέφει 800 περίπου εργαζόμενους που δουλεύουν σήμερα 
στα μεταλλεία και που η δουλειά τους θα εξασφαλιστεί με την πραγ¬ 
ματοποίηση της επένδυσης. Αυτά τα στοιχεία είναι εκείνα που έκα¬ 
ναν δυνατή τη συνεύρεση του παλιού φασίστα με το σοσιαλφασίστα. 

Γιαυτό και από κάθε επίσκεψη του ψευτοΚΚΕ απουσιάζουν 
οι εργαζόμενοι. Οι μεταλλεργάτες καταλαβαίνουν είτε από το τα¬ 
ξικό τους ένστικτο, είτε από την πείρα τους, είτε έχοντας πλήρη 
πολιτική συνείδηση ότι αυτό το κόμμα είναι ξένο προς τα συμφέρο- 
ντά τους και προς την εργατική τάξη. Καταλαβαίνουν ότι έχουν να 
κάνουν με τον ταξικό εχθρό. Σαν τέτοιο λοιπόν του συμπεριφέρονται 
ανάλογα. Από την άλλη βέβαια ο Φλωράκης τώρα, όπως και η Παπα¬ 
ρήγα παλιότερα, δεν τόλμησαν να δουν τους εργαζόμενους, ούτε βέ¬ 
βαια και να τους ακούσουν. Εδώ, περισσότερο ίσως από οπουδή¬ 
ποτε αλλού, η ταξική αντιπαράθεση ψευτοΚΚΕ και εργατι¬ 
κής τάξης είναι πιο καθαρή και πιο φανερή. 

Οι ορθοδοξοφασίστες 
σκοτώνουν και καίνε βιβλία 

Σ τις 10 του Μάη 1933 στις μεγάλες πόλεις της Γερμανίας οι νάζι 
στές έκαιγαν τα βιβλία των “ενοχλητικών” για το ναζισμό συγ¬ 
γραφέων, όπως του Μαν, του Φρόιντ, του Μαρξ, του Αϊνστάιν, του 
Βολτέρου και άλλων. 

Στη “σύγχρονη” Ρωσία στις 5 του Μάη 1998 ο επίσκοπος του Εκα- 
τερίνμπουργκ Νίκων, υπό τις ευλογίες του Πατριαρχείου Μόσχας, 
διοργάνωσε δημόσιο κάψιμο βιβλίων τριών διεθνώς γνωστών ρώσων 
ορθόδοξων θεολόγων. 

Το έγκλημά τους; Είχαν, λέει, οικουμενικές και μεταρρυθμιστικές 
απόψεις. Φαίνεται πως οι απόψεις των Μέγεντορφ, Σμέμαν και Μεν 
παραήταν αιρετικές για να τις ανεχτούν οι ρώσοι “ορθόδοξοι” σο- 
σιαλφασίστες. Τον τρίτο μάλιστα, για να συνετιστούν και άλλοι επί¬ 
δοξοι διάδοχοί τους, τον δολοφόνησαν “άγνωστοι” το 1990 με τσε¬ 
κούρι... 

Λίγες μέρες μετά την πυρά η Μοηάβ έγραψε ένα άρθρο με τίτλο 
“Δυσφορία και σκάνδαλο στην Ορθόδοξη Ρωσική Εκκλησία”, όπου 
κατατίθενται στοιχεία για λυσσαλέα καταδίωξη των “μεταρρυθμιστών” 
από τους “συντηρητικούς” και για τη θερμή υποστήριξη που παρέχει 
στους τελευταίους το Πατριαρχείο Μόσχας. 


















